open-index/open-wikipedia-markdown huggingface dataset:
പുലിക്കുരുമ്പ

കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന ഒരു മലയോര പ്രദേശമാണ് **പുലിക്കുരുമ്പ**. കുടിയേറ്റ കർഷകരാണ് ഭൂരിഭാഗവും ഇവിടെ താമസിക്കുന്നത്. കുടിയേറ്റത്തിന് ശേഷം ഇന്ന് ആധുനിക സൗകര്യങ്ങളുള്ള ചെറുപട്ടണമായി പുലിക്കുരുമ്പ മാറിക്കഴിഞ്ഞു.

## ചരിത്രം
ആറുപതിറ്റാണ്ട് മുൻപുവരെ ഇത് വനപ്രദേശം ആയിരുന്നു. ആദ്യകാലത്ത് കരിമ്പാലർ എന്ന ആദിവാസി വിഭാഗം മാത്രമായിരുന്നു ഇവിടെ അധിവസിച്ചിരുന്നത്. അരങ്ങ്, കോട്ടയംതട്ട്, പുല്ലംവനം എന്നീ സ്ഥലങ്ങളിലായിരുന്നു ഇവർ കൂട്ടമായി ജീവിച്ചിരുന്നത്.

## പേരിനുപിന്നിൽ
കോട്ടയംതട്ടിലെ പുലിചാമുണ്ഡി തെയ്യവുമായി ബന്ധപ്പെട്ടാണ് പുലിക്കുരുമ്പ എന്ന പേര് രൂപം കൊണ്ടത്. *പുലി കൂർമ്പ* (പുലികുരുംബ, പുലികുറുമ്പ) ഭഗവതിയുടെ നാട്. ഈ പദത്തിൽനിന്നാണ് പുലിക്കുരുമ്പ എന്ന സ്ഥലനാമം ഉണ്ടായത്. മനുഷ്യരുടെ സാന്നിധ്യമോ നിഴലുപോലുമോ ഈ തെയ്യത്തിൻറെ കോലത്തിനു മുന്നിൽ പതിയരുത്. വളരെ ദൂരെ നിന്ന് വാദ്യമേളക്കാർ കൊട്ടുകയും സ്ഥാനത്ത് തെയ്യം ഉറഞ്ഞാടുകയുമാണ് ചെയ്യുന്നത്. ഇപ്പോഴും ഈ മനുഷ്യർ കാലുകുത്താത്ത പുലിച്ചാമുണ്ഡി മട ആദിവാസി കോളനികൾക്ക് സമീപത്തുണ്ട്.

## വിദ്യാഭ്യാസ സ്ഥാപനങ്ങൾ
* സെൻറ് ജോസഫ്സ് ഹൈസ്കൂൾ
* സെൻറ് ജോസഫ്സ് യു.പി. സ്കൂൾ

## സർക്കാർ-സർക്കാർ ഇതര സ്ഥാപനങ്ങൾ
* ഹോമിയോ ആശുപത്രി
* മൃഗാശുപത്രി
* വനപാലകരുടെ ബീറ്റ് ഓഫീസ്
* സഹകരണ ബാങ്ക് ശാഖകൾ
* അംഗനവാടികൾ
* പഞ്ചായത്ത് മിനി സ്റ്റേഡിയം
* എഗ്ഗർ നഴ്സറി

## ആരാധനാലയങ്ങൾ
* സെൻറ് അഗസ്റ്റ്യൻസ് പള്ളി

## എത്തിച്ചേരേണ്ട വഴി
പുലിക്കുരുമ്പയിലേക്ക് തളിപ്പറമ്പിൽ നിന്നും ഒടുവള്ളിത്തട്ട് വിളക്കന്നൂർ നടുവിൽ വഴി, കുടിയേറ്റ പ്രദേശങ്ങളായ ചെമ്പേരി, കുടിയാന്മല എന്നിവിടങ്ങളിൽ നിന്നും ബസ്, ഓട്ടോ, ജീപ്പ് സർവീസുകൾ ഉണ്ട്. 

## അവലംബം

## പുറത്തേക്കുള്ള കണ്ണികൾ
#പുലിക്കുരുമ്പ വിക്കി മാപ്പിയയിൽ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചപ്പാരപ്പടവ്

ലഘുചിത്രം|ചപ്പാരപ്പടവ് ഹൈസ്കൂൾ
കണ്ണൂർ ജില്ലയിലെ ഒരു ഗ്രാമമാണ് **ചപ്പാരപ്പടവ്**. കൂവേരി,കോട്ടക്കാനം ,തെരണ്ടി തുടങ്ങിയവ ചപ്പാരപ്പടവ് ഗ്രാമത്തിൻറെ ഭാഗങ്ങളാണ്, ചപ്പാരപ്പടവിൽ 14883 പേർ താമസിക്കുന്നു.
ലഘുചിത്രം|കൂവേരി പെരുംകളിയാട്ടം

## കൂവേരി
ലഘുചിത്രം|ഗവർന്മെന്റ് എൽ.പി സ്കൂൾ, കൂവേരി

## ചിത്രങ്ങൾ

File:Mayilattam (2).JPG|Peacock Dance
File:Panthrandam Chaal Bird Sanctuary(Kannur district).jpg|Panthrandam Chall Bird Sanctuary
File:Mk's trip Kannur 2012 DSCN2740.JPG|Kooveri Suspenson Bridge
File:Sree Someswari Temple, Koovery.jpg|Sree Someswari Temple, Koovery


## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അഴകൊത്ത മഹാദേവ ക്ഷേത്രം

പാലക്കാട്‌ ജില്ലയിലെ പ്രധാനപ്പെട്ട ശിവക്ഷേത്രങ്ങളിലൊന്നാണ് **അഴകൊത്ത മഹാദേവ ക്ഷേത്രം**. പാലക്കാട്‌ പട്ടണത്തിൽ നിന്നും ഏകദേശം 12 കിലോമീറ്റർ തെക്കുമാറി പാലക്കാട്‌-തൃശ്ശൂർ റൂട്ടിൽ (ദേശീയപാത-544) കുഴൽമന്ദത്തുനിന്ന് രണ്ടു കിലോമീറ്റർ പടിഞ്ഞാറുഭാഗത്തായാണ് ഈ ക്ഷേത്രം സ്ഥിതിചെയ്യുന്നത്.  പ്രധാനദേവത ഉഗ്രമൂർത്തിയായ ശിവനാണ്. കൂടാതെ തുല്യപ്രാധാന്യത്തോടെ മഹാവിഷ്ണുവും ഉപദേവതകളായി ഗണപതി, ശാസ്താവ്, ദുർഗ്ഗ, ഭദ്രകാളി (തിരുമാന്ധാംകുന്നിലമ്മ സങ്കല്പം), ഹനുമാൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ധനുമാസത്തിലെ ആറാട്ടുത്സവമാണ് പ്രധാന ഉത്സവം. 
. കുംഭമാസത്തിലെ ശിവരാത്രിയും പ്രധാനമാണ്. കോഴിക്കോട് സാമൂതിരി രാജാവിന്റെ വകയാണ് ഈ ക്ഷേത്രം.

## ഐതിഹ്യം
ഏകദേശം രണ്ടായിരം വർഷം പഴക്കം അനുമാനിയ്ക്കുന്ന ക്ഷേത്രമാണ് അഴകൊത്ത മഹാദേവക്ഷേത്രം. ഇന്ന് ക്ഷേത്രമിരിയ്ക്കുന്ന പറമ്പ് ഒരു ബ്രാഹ്മണന്റെ ഇല്ലമായിരുന്നുവെന്നും മഹാശിവഭക്തനായിരുന്ന ഈ ബ്രാഹ്മണൻ, കിരാതമൂർത്തീഭാവത്തിൽ ശിവനെ ഉപാസിച്ച് പ്രത്യക്ഷപ്പെടുത്തി ഇവിടെ കുടിയിരുത്തി എന്നുമാണ് ഐതിഹ്യകഥ.

## ഉപദേവതകൾ

## അവലംബം

വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
ചുഴലിക്കാറ്റ്

ശക്തമായ കാറ്റും പേമാരിയും സൃഷ്ടിച്ചുകൊണ്ട് ഒരു ന്യൂനമർദ്ദ കേന്ദ്രത്തിനുചുറ്റും ചുഴറ്റിനിൽക്കുന്ന കൊടുങ്കാറ്റുകളുടെ ഒരു കൂട്ടമാണ് **ചുഴലിക്കാറ്റ്**.

## അവലംബം

## ബാഹ്യ ലിങ്കുകൾ

* Fundamentals of Physical Geography: The Mid-Latitude Cyclone – Dr. Michael Pidwirny, University of British Columbia, Okanagan
* Glossary Definition: Cyclogenesis – The National Snow and Ice Data Center
* Glossary Definition: Cyclolysis – The National Snow and Ice Data Center
* Weather Facts: The Polar Low – Weather Online UK
* NOAA FAQ
* Cyclones 'ClearlyExplained'
* Cyclone Video Archive
* The EM-DAT International Disaster Database by the Centre for Research on the Epidemiology of Disasters

വർഗ്ഗം:പ്രകൃതിക്ഷോഭങ്ങൾ
സെൻട്രൽ പൊയിലൂർ

കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു്    **സെൻട്രൽ പൊയിലൂർ**. ഇവിടത്തെ പിൻകോഡ് 670693 ആണു്.

തൃപ്പങ്ങോട്ടൂർ ഗ്രാമപഞ്ചായത്തിലെ ആറാം വാർഡാണ് സെൻട്രൽ പൊയിലൂർ. 2010ലെ പഞ്ചായത്ത് തെരഞ്ഞെടുപ്പിൽ ഇവിടെ വിജയിച്ചത് സി.പി.ഐ.(എം) ലെ ടി. കെ. ശങ്കരൻമാസ്റ്ററാണ്.

## അവലംബം
കണ്ണൂർ ജില്ലയുടെ തെക്ക് കിഴക്ക് ഭാഗത്ത് സ്ഥിതി ചെയ്യുന്ന പ്രകൃതി സുന്ദരമായ ഗ്രാമംപൊയിലൂർ സ്ഥിതി ചെയ്യുന്നത്.

**പ്രധാനപ്പെട്ട സ്ഥലങ്ങൾ**: സെൻട്രൽ പൊയിലൂർ, പുല്ലായിത്തോട്, മേപ്പാട്ട്, ചമതക്കാട് , പൊയിലൂർ വെസ്ററ്,തട്ടിൽപീടിക

**പ്രധാന സ്ഥാപനങ്ങൾ**: ശ്രീ സരസ്വതീ വിദ്യാ പീഠം പൊയിലൂർ, തളിയൻ്റവിട ശ്രീ ധർമ്മ ശാസ്താ ഭഗവതീ ദേവസ്ഥാനം പൊയിലൂർ, സെൻട്രൽ പൊയിലൂർ ജുമുഅത്ത് പള്ളി, മദ്രസ, സഹകരണ ബാങ്ക്, പോസ്റ്റ്‌ ഓഫീസ്, ധർമ്മാശുപത്രി, എൽ പി സ്കൂൾ, ശ്രീ മുത്തപ്പൻ മഠപ്പുര, ശ്രീനാരായണമഠം, വേദവ്യാസ ഗ്രന്ഥാലയം പൊയിലൂർ തുടങ്ങിയവയാണ്.

പവിദ്യാലയങ്ങൾ - പൊയിലൂർ നോർത്ത് എൽ പി സ്കൂൾ, 'പൊയിലൂർ എൽ.പി സ്കൂൾ,പൊയിലൂർ സെൻട്രൽ എൽ .പി, ഭാഷാപോഷിണി എൽ.പി,പൊയിലൂർ ഈസ്റ്റ് എൽ.പി,സരസ്വതി വിദ്യാലയം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പുല്ലായിത്തോട്

കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് **പുല്ലായിത്തോട്**. ഇവിടത്തെ പിൻകോഡ് 670693 ആണു്.

തൃപ്പങ്ങോട്ടൂർ ഗ്രാമപഞ്ചായത്തിലെ മൂന്നാം വാർഡാണ് പുല്ലായിത്തോട്. 2010ലെ പഞ്ചായത്ത് തെരഞ്ഞെടുപ്പിൽ വനിതാ വാർഡായ ഇവിടെ വിജയിച്ചത് സോഷ്യലിസ്റ്റ് ജനതയിലെ പി. ഷെറീനയാണ്.

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കല്ലിക്കണ്ടി

കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു്    **കല്ലിക്കണ്ടി**. ഇവിടത്തെ പിൻകോഡ് 670693 ആണു്. കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന *[[എൻ.എ.എം. കോളേജ്, കല്ലിക്കണ്ടി]]* സ്ഥിതി ചെയ്യുന്നത് ഇവിടെയാണു്. 

തൃപ്പങ്ങോട്ടൂർ ഗ്രാമപഞ്ചായത്തിലെ പതിനൊന്നാം വാർഡാണ് കല്ലിക്കണ്ടി.

## ചരിത്രം
## ഭൂമിശാസ്ത്രം
## വിദ്യാഭ്യാസം
## അതിരുകൾ
## ആരാധന ആലയങ്ങൾ
## കായികം
## വിനോദസഞ്ചാരം

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എ. സഹദേവൻ

മുതിർന്ന മലയാളം പത്രപ്രവർത്തകനായിരുന്നു **എ. സഹദേവൻ**. അദ്ദേഹം ഇന്ത്യാവിഷൻ ടി.വി. ചാനലിലെ അസോസിയേറ്റ് എഡിറ്ററായി ജോലി ചെയ്തിതിട്ടുണ്ട്. പ്രസ്സ് അക്കാദമിയുടെ ഫാക്കൽറ്റിയിലും ഇദ്ദേഹം അംഗമായിരുന്നു. വിവിധ പുരസ്കാരങ്ങൾ ലഭിച്ചിട്ടുണ്ട്.

## ജീവിതരേഖ
പാലക്കാട് സ്വദേശിയായായ സഹദേവൻ കോഴിക്കാട് കരുവശേരിയിലായിരുന്നു താമസിച്ചിരുന്നത്. അദ്ദേഹത്തിനും ഭാര്യ പുഷ്പക്കും ഒരു മകളുണ്ട്.

2022 മാർച്ച് 27 ന് അദ്ദേഹം അന്തരിച്ചു.

## ഔദ്യോഗിക ജീവിതം
1982 ൽ മാതൃഭൂമിയിൽ പത്രപ്രവർത്തകനായി ഔദ്യോഗിക ജീവിതം ആരംഭിച്ച അദ്ദേഹം 2003-ൽ ഇന്ത്യാവിഷൻ ചാനലിൽ പ്രോഗ്രാം കൺസൽട്ടന്റായി. പ്രസ് അക്കാദമി ഫാക്കൽറ്റി ആയിരുന്ന അദ്ദേഹം മനോരമ സ്കൂൾ ഓഫ് കമ്യൂണിക്കേഷൻ (മാസ്കോം) പ്രഫസർ ആയി സേവനം അനുഷ്ടിച്ചിട്ടുണ്ട്.
 
ഇന്ത്യ വിഷൻ ചാനലിലെ കലാമൂല്യമുള്ള വിദേശ സിനിമകളെ നിരൂപണം ചെയ്യുന്ന *24 ഫ്രെയിംസ്*, സഫാരി ടി.വി ചാനലിലെ *വേൾഡ് വാർ II* എന്നീ പരിപാടിയുടെ അവതാരകനായിരുന്നു. 2016 ഇന്ത്യൻ അന്താരാഷ്ട്ര ഫിലിം ഫെസ്റ്റിവലിൽ അന്താരാഷ്ട്ര ഡോക്യുമെന്ററി വിഭാഗത്തിൽ ജൂറിയായും സഹദേവൻ  സേവനമനുഷ്ടിച്ചിട്ടുണ്ട്.
 
## കൃതികൾ
 
* കാണാതായ കഥകൾ (ചെറുകഥാ സമാഹാരം)

## പുരസ്കാരങ്ങൾ
* മികച്ച കോംപയററിനു നൽകുന്ന 2010-ലെ സംസ്ഥാന ടെലിവിഷൻ അവാർഡ് ഇദ്ദേഹത്തിന് ലഭിച്ചിട്ടുണ്ട് . 
* ടെലിവിഷൻ ചേമ്പറിന്റെ മികച്ച സിനിമാധിഷ്ഠിത പരിപാടിക്കുള്ള അവാർഡും 24 ഫ്രെയിംസ് എന്ന പരിപാടിയുടെ അവതരണത്തിന് ലഭിച്ചിട്ടുണ്ട്. 
* ചലച്ചിത്രങ്ങളെപ്പറ്റി ഇദ്ദേഹം അവതരിപ്പിക്കുന്ന പരിപാടിയായ 24 ഫ്രെയിംസിന് 2012-ലെ മികച്ച ഇൻഫോടെയിൻമെന്റ് പരിപാടിക്കുള്ള ഏഷ്യാവിഷൻ പുരസ്കാരം ലഭിച്ചിട്ടുണ്ട്

## ചിത്രശാല

File:A Sahadevan.JPG|എ. സഹദേവൻ വിക്കിപീഡിയ പത്താം വാർഷികത്തിൽ സംസാരിക്കുന്നു


## അവലംബം

## പുറത്തേയ്ക്കുള്ള കണ്ണികൾ
* ശ്രീ ശ്രീ രവിശങ്കറുമായുള്ള അഭിമുഖം

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:2022-ൽ മരിച്ചവർ
വാതാപി ഗുഹാക്ഷേത്രങ്ങൾ

thumb|വാതാപി 
 മൂന്നാം ഗുഹാക്ഷേത്രം

ആറാം നൂറ്റാണ്ടുമുതൽ പന്ത്രണ്ടാം നൂറ്റാണ്ടുവരെയുള്ള കാലഘട്ടത്തിൽ ഭാരതത്തിൻറെ പടിഞ്ഞാറൻ ഭാഗം ഭരിച്ചിരിന്ന വിഭാഗമാണ് ചാലൂക്യ രാജവംശം. മൂന്ന് വ്യത്യസ്ഥ കാലഘട്ടം ഭരിച്ചിരുന്ന മൂന്ന് രാജവംശങ്ങളാണ് പൊതുവേ ചാലൂക്യന്മാർ എന്ന് അറിയപ്പെട്ടിരുന്നത്. എ.ഡി. 543 മുതൽ 753 വരെയുള്ള ആദ്യ കാലഘട്ടത്തിലെ ഭരണാധികാരികൾ ബദാമി ചാലൂക്യർ ആയിരുന്നു. അവരുടെ തലസ്ഥാനമായിരുന്നു ഇന്നത്തെ വടക്കൻ കർണ്ണാടകയിലെ ബാഗൽക്കോട്ട് ജില്ലയിലെ ബാദാമി (അഥവാ വാതാപി).  ഇവിടെ സ്ഥിതി ചെയ്യുന്ന ഗുഹാക്ഷേത്രങ്ങളുടെ സമുച്ചയമാണ് **വാതാപി ഗുഹാക്ഷേത്രം** അഥവാ **ബദാമി ഗുഹാക്ഷേത്രം**. 

മഹാരാഷ്ട്രയിലെ എല്ലോറ ഗുഹകൾക്കു സമാനമാണ് ഇവിടുത്തെ ഗുഹകൾ. ഇവിടെ നിരവധി ക്ഷേത്രങ്ങൾ പണികഴിപ്പിക്കപ്പെട്ടിരുന്നു.  അവയിൽ പലതും ഇന്നും നിലനിൽക്കുന്നു.  ഇവയിൽ ഗുഹാക്ഷേത്രങ്ങളും അല്ലാത്തവയുമുണ്ട്. അഗസ്ത്യമുനിയുടെ ഓർമ്മയ്ക്കായി ഒരു വലിയ കുളം ഇവിടെ സ്ഥിതി ചെയ്യുന്നു. ഈ കുളം അഗസ്ത്യതീർഥം എന്നറിയപ്പെടുന്നു. ഇതിനു ചുറ്റുമായി ചുവന്ന പാറക്കെട്ടുകളുള്ള കുന്നുകൾ നിലകൊള്ളുന്നു. ഈ കുന്നിൻ മുകളിലായാണ് ഗുഹാക്ഷേത്രങ്ങളും ചാലൂക്യരുടെ കോട്ടയുടെ അവശിഷ്ടങ്ങളും ഉയർത്തിക്കെട്ടിയ ക്ഷേത്രങ്ങളും സ്ഥിതി ചെയ്യുന്നത്. കുളത്തിനു സമീപത്തായും ക്ഷേത്രങ്ങളുണ്ട്. കുളത്തിൽ മുങ്ങിയാൽ കുഷ്ഠരോഗശമനമുണ്ടാകുമെന്ന് പുരാതനകാലത്ത് വിശ്വസിച്ചിരുന്നു. യെല്ലമ്മക്ഷേത്രമാണ് പ്രാധാന്യമേറിയത്. ഇന്തോ-ഇസ്ലാമിക് പാരമ്പര്യത്തിലുള്ള വാസ്തുശില്പവും അഗസ്ത്യതീർഥത്തിന്റെ കരയിൽ ഉണ്ട്. ടിപ്പുസുൽത്താന്റെ കാലത്തുള്ള ശവകുടീരങ്ങളാണ് ഇവയിലുള്ളത്. തെക്കുഭാഗത്തായുള്ള കുന്നിന്റെ മുകളിലാണ് ഗുഹാക്ഷേത്രങ്ങൾ നിലകൊള്ളുന്നത്. വടക്കുഭാഗത്തായി പടുത്തുകെട്ടിയ ക്ഷേത്രങ്ങളും സ്ഥിതി ചെയ്യുന്നു. ശൈവ, വൈഷ്ണവ, ബുദ്ധ, ജൈന പാരമ്പര്യങ്ങൾ ഗുഹാക്ഷേത്രം വെളിവാക്കുന്നു. 

രാജാവായിരുന്ന പുലികേശി ഒന്നാമനാണ് ഇവിടെ കോട്ട കെട്ടി രാജവംശം സ്ഥാപിച്ചത്. പല കാലഘട്ടങ്ങളിലെയും രാജാക്കന്മാരുടെ നിർമ്മിതികൾ ഇവിടെ നിലകൊള്ളുന്നു. ആറാം നൂറ്റാണ്ടിലാണ് ചുവന്ന പാറക്കെട്ടുകൾ തുരന്ന് ഗുഹാക്ഷേത്രങ്ങൾ സ്ഥാപിച്ചത്. തെക്കുഭാഗത്തായുള്ള നാലു ഗുഹകളാണ് ഇവിടെ പ്രാധാന്യമേറിയത്. ഗുഹയിലെ ചുമരുകളിലെ ശില്പങ്ങൾ ഒറ്റക്കല്ലിൽ നിർമ്മിച്ചിരിക്കുന്ന പൂർണ്ണകായ പ്രതിമകൾ പോലെയാണ് കാണപ്പെടുന്നത്. അഗസ്ത്യതീർഥത്തിന്റെ വടക്കേക്കുന്നിന്റെ മുകളിലായുള്ള ശിവക്ഷേത്രത്തിൽ ഹനുമാന്റെ ശില്പം സ്ഥാപിച്ചിരിക്കുന്നു. ഇവിടെ നിത്യപൂജകൾ നടത്തപ്പെടുന്നു. ഈ ക്ഷേത്രത്തിൽ നിന്നും കുറച്ചു ദൂരെയായി ദർഗ്ഗയും ശിവക്ഷേത്രവും സ്ഥിതി ചെയ്യുന്നു. ഒരു സൂഫിയുടെ ഖബറിനോട് ചേർന്നാണ് ഈ ശിവക്ഷേത്രം സ്ഥിതി ചെയ്യുന്നത്. വടക്കേക്കുന്നിന്റെ മുകളിലായി കോട്ടയുടെ അവശിഷ്ടങ്ങളും ആദിചാലുക്യക്ഷേത്രവും കാണപ്പെടുന്നു. മേലേ ശിവാലയം, താഴേ ശിവാലയം, മാലഗന്തി ശിവാലയം എന്നിങ്ങനെ ഇവ അറിയപ്പെടുന്നു. 

## എത്തിച്ചേരാൻ
* ഹൂബ്ലിയിൽ നിന്നും 100 കിലോമീറ്റർ റോഡുമാർഗ്ഗം സഞ്ചരിക്കണം.

## അവലംബം

## പുറത്തേക്കുള്ള കണ്ണികൾ

*Article on Chalukyas Art 
*Badami Cave Temples 
*Cave Temples at Badami – Pictures
*Badami Cave Temple info 
*Badami cave temples
*Badami Cave Temple 
*Map of Cave Locations
*Four cave temples at Badami – Click to see photos
* The Chalukyan magnificence – Architecture 
*Badami Cave Temples – four ancient rock cut temples|Wondermondo

വർഗ്ഗം:കർണാടകയിലെ ക്ഷേത്രങ്ങൾ
വർഗ്ഗം:ബുദ്ധമത ഗുഹകൾ
വർഗ്ഗം:കർണാടകയിലെ ബുദ്ധമതകേന്ദ്രങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കക്കാട് (കണ്ണൂർ)

കണ്ണൂർ നഗരത്തിൻ്റെ ഒരു പ്രാന്തപ്രദേശമാണ് **കക്കാട്**. 
ഒരുകാലത്ത് കക്കാട് കണ്ണൂരിലെ പ്രധാന വ്യാപാരമേഖലയായിരുന്നു. 
കക്കാട് പുഴ വഴി ദൂരനാടുകളിൽ നിന്നുപോലും ചരക്കുകൾ എത്തിയിരുന്നു. 
പുഴയെ ആശ്രയിച്ച് ഇപ്പോളും ഇവിടെ ധാരാളം മരവ്യവസായശാലകളുണ്ട്. 
ഇവിടെ മുസ്ലിം കുടുംബങ്ങൾ തിങ്ങിപ്പാർക്കുന്ന സ്ഥലമായതുകൊണ്ടുതന്നെ ധാരാളം മുസ്ലിം പള്ളികളുണ്ട്.
കക്കാട് നഗരത്തിലെ പകുതിയിൽ കൂടുതൽ കടകളും കെട്ടിടങ്ങളും കക്കാട് ജുമഅ മസ്ജിദിന്റെ സംരക്ഷണത്തിലും അധീനതയിലുള്ളതും ആണ്.

## വിദ്യാഭ്യാസ സ്ഥാപനങ്ങൾ
* കക്കാട് ഗവണ്മെന്റ് യു പി സ്കൂൾ  
* ഭാരതീയ വിദ്യാഭവൻ ഇംഗ്ലീഷ് മീഡിയം സ്കൂൾ
* അമൃത വിദ്യാലയം ഇംഗ്ലീഷ് മീഡിയം സ്കൂൾ
* വി.പി. മഹ്മൂദ് ഹാജി മെമ്മോറിയൽ ഇംഗ്ലീഷ് മീഡിയം സ്കൂൾ 
* കൗസർ ഇംഗ്ലീഷ് മീഡിയം സ്കൂൾ 
* അക്കാദമി ഇംഗ്ലീഷ് മീഡിയം സ്കൂൾ
* നളന്ദ ടൂട്ടൊരിഅൽ
* തഹ്തീബുൽ ഉലൂം മദ്രസ

## പ്രധാന സ്ഥാപനങ്ങൾ
* കണ്ണൂർ സ്പിന്നിങ് & വീവിങ് മിൽ
* THAHDEEBUL ULOOM KAKKAD
* ദാറുൽ ഫുർഖാൻ ഇസ്ലാമിക് അക്കാദമി
* ധനലക്ഷ്മി കോട്ടൺ മിൽ
* ദാറുൽ നജ്ജത് യതീം ഖാന
* ഷാലിമാർ വുഡ് ഇൻഡസ്ട്രി
* കോഹിനൂർ പ്ലൈവുഡ് & ഫൈബർ പ്രോഡക്റ്റ്
* മൈദ ഫാക്ടറി
*ധനലക്ഷ്മി ഹൌസ്
* കോ.ഓപ്പ്. പ്രസ്സ് കക്കാട്

## ആരാധനാലയങ്ങൾ
* കക്കാട് ജുമുഅ മസ്ജിദ് (പ്രധാന മഹല്ല്)
* ഹൈദ്രോസ് ജുമുഅ മസ്ജിദ്
* കുനിയിൽപീടിക ഖദിരിയ്യ ജുമുഅഃ മസ്ജിദ്
* കക്കാട് ഷമ്മാസ് മസ്ജിദ്
* കക്കാട്  സലഫി മസ്ജിദ് 
* കക്കാട് തായലെപള്ളി 
* കക്കാട്  മഖാം  
* ശ്രീ  മുത്തപ്പൻ കാവ്

## അടുത്തുള്ള പ്രധാന ആശുപത്രികൾ
* ധനലക്ഷ്മി ഹോസ്പിറ്റൽ (2 kms from kakkad town)
* കിംസ്റ്റ് (2 km)
* എ കെ ജി സ്മാരക ആശുപത്രി (3 km)
* കൊയിലീ ഹോസ്പിറ്റൽ (4 km)
* സ്പെഷ്യാലിറ്റി ഹോസ്പിറ്റൽ (3 km)
* മാധവറാവു സിൻഡ്യ ഹോസ്പിറ്റൽ (4 km)

## പ്രധാന  തറവാടുകൾ
* പവ്വക്കൽ നാറ്റുവയൽ (P.N)
* കുണ്ടുവളപ്പിൽ തചങ്കണ്ടി(K.T)
* V.C
* തച്ചൻകണ്ടി കുനിയിൽ (TK)

* കുണ്ടുവളപ്പിൽ  മൊട്ടമ്മൽ(K.M)
* പുതുവക്കൽ ആലിക്കന്റവിട ( പി.എ )
* വെള്ളുവൻ  കണ്ടി (V.K) 
* വണ്ണത്താൻ കണ്ടി(V.P)
* പാല്ല്യാട്ട്
* ആലുവളപ്പ് (AP)
* പൊന്നങ്കൈ  മൈതാനം (പി.എം)
* CB 
* മാവില വീട്

## അവലംബം

വർഗ്ഗം:കണ്ണൂർ
മർക്കസ് നോളജ് സിറ്റി

പിന്നോക്കം നിൽക്കുന്ന മുസ്ലിം സമുദായത്തെ വിദ്യാഭ്യാസത്തിലൂടെ ഉയർത്തി കൊണ്ടുവരുക എന്ന ഉദ്ദേശ്യത്തോടെ കാന്തപുരം എ.പി. അബൂബക്കർ മുസ്ലിയാർ മുൻകൈയെടുത്ത് കോഴിക്കോട് ജില്ലയിലെ കൈതപ്പൊയിലിൽ സ്ഥാപിക്കുന്ന ടൗൺഷിപ്പാണ് **മർകസ് നോളജ് സിറ്റി**.
നോളജ് സിറ്റിയിൽ ലോ കോളേജ്, യൂനാനി മെഡിക്കൽ കോളേജ്, മസ്ജിദ് തുടങ്ങി അനേകം പദ്ധതികൾ ഉണ്ട്.

## പദ്ധതിയുടെ വിശദാംശങ്ങൾ

2012 ഡിസംബർ 24-നാണ് ഇതിന്റെ ഉദ്ഘാടനം നടന്നത്. സമസ്ത പ്രസിഡന്റ് സയ്യിദ് അബ്ദുറഹ്മാൻ അൽ ബുഖാരി ഉള്ളാൾ ഇതിന്റെ ഉദ്ഘാടനം നിർവഹിച്ചു 

1000 കോടി രൂപ ചെലവിൽ 300 ഏക്കർ സ്ഥലത്താണ് ഈ പദ്ധതി നടപ്പാക്കുന്നത്. എൻജിനീയറിങ്ങ്, മെഡിസിൻ, സയൻസ്‌, മാനേജ്‌മെന്റ്‌ കോളേജുകൾ, ആർട്ട്‌ കോളേജ്‌, ഐ.റ്റി പരിശീലന പദ്ധതി, നിയമപഠന കോളേജ് , സ്പെഷ്യൽ സ്കൂൾ തുടങ്ങിയവ അടങ്ങുന്ന എഡ്യുക്കേഷൻ സിറ്റി ഈ പദ്ധതിയുടെ ഭാഗമാണ്. നഴ്‌സിംഗ്‌, മെഡിക്കൽ, ഫാർമസ്യൂട്ടിക്കൽ കോളെജുകൾ; ഗവേഷണ സൗകര്യങ്ങൾ എന്നിവയുള്ള ഹെൽത്ത്‌ സിറ്റിയും ഇവിടെ സ്ഥാപിക്കപ്പെടും. ഇസ്ലാമിക പഠനത്തിനും അറബിക്‌ ഭാഷയ്‌ക്കും പ്രാമുഖ്യം നൽകുന്ന ശരിയ സിറ്റി; ഷോപ്പിംഗ്‌ മാളുകൾ; ശരിയ നിയമപ്രകാരമുള്ള സ്റ്റാർ ഹോട്ടലുകൾ എന്നിവയടങ്ങിയ കൊമേഴ്‌സ്യൽ സിറ്റിയും ഇവിടെയുണ്ടാവും. വില്ലകളും അപ്പാർട്ടുമെന്റുകളുമുള്ള ഹെറിറ്റേജ്‌ സിറ്റിയും സ്ഥാപിക്കപ്പെടും. ഒരു ഇന്റർനാഷണൽ സ്‌കൂളും ഇവിടെയുണ്ടായിരിക്കും. 2014 ഓടെ ഒന്നാം ഘട്ട പ്രവർത്തനങ്ങൾ പൂർത്തീകരിക്കാനാണ് പദ്ധതി  നിർമ്മാണപ്രവർത്തനം ജനുവരിയിൽ തുടങ്ങുമെന്നും ആദ്യഘട്ടം മൂന്നു വർഷത്തിനകം പ്രവർത്തനമാരംഭിക്കുമെന്നും കാന്തപുരം അബൂബക്കർ മുസലിയാർ പ്രഖ്യാപിച്ചു.
## ചിത്രങ്ങൾ

File:Markaz knowledge city.jpg|Jamih Al Futhooh musjid


## അവലംബം

വർഗ്ഗം:കോഴിക്കോട് ജില്ല
ദിലീപ് ജോസഫ്

താലിബാൻ അഫ്ഗാനിസ്ഥാനിൽ നിന്ന് തട്ടിക്കൊണ്ടുപോയ മലയാളിയായ ഡോക്ടറാണ് **ദിലീപ് ജോസഫ്**. 2012 ഡിസംബർ 5-ആം തീയതിയാണ് ഇദ്ദേഹത്തെയും രണ്ട് അഫ്ഗാനി സഹപ്രവർത്തകരെയും താലിബാൻ തീവ്രവാദികൾ തട്ടിക്കൊണ്ടുപോയത്. ഒരു ലക്ഷം ഡോളറാണ് ഇദ്ദേഹത്തെ മോചിപ്പിക്കുന്നതിന് നിരതദ്രവ്യമായി താലിബാൻ ആവശ്യപ്പെട്ടത്. ഒസാമ ബിൻ ലാദനെ വധിച്ച നേവി സീൽ സംഘമാണ് ഡിസംബർ 8-ന് ഇദ്ദേഹത്തെ മോചിപ്പിച്ചത്. ഈ സംരംഭത്തിൽ ഒരു അമേരിക്കൻ സൈനികനുൾപ്പെടെ ആറുപേർ മരിച്ചു. പാകിസ്താൻ അതിർത്തിക്ക് 80 കിലോമീറ്ററോളം ദൂരെയായിരുന്നു ഇദ്ദേഹത്തെ തടവിൽ പാർപ്പിച്ചിരുന്നത്. ഡിസംബർ 11-ന് ഇദ്ദേഹം അമേരിക്കയിലേയ്ക്ക് തിരികെപ്പോയി. മോണിംഗ് സ്റ്റാർ എന്ന അമേരിക്കൻ സഹായ സംഘടനയിൽ ഇദ്ദേഹം അംഗമായിരുന്നു. ഇദ്ദേഹത്തിന്റെ ഭാര്യ സിസിലിയ കമ്പാഷൻ ഇന്റർനാഷണൽ എന്ന ഒരു ക്രിസ്തീയ സംഘടനയിൽ അംഗമാണ്.. 

കാബൂളിൽ നിന്ന് ജലാലാബാദിലേയ്ക്കുള്ള റോഡിൽ നിന്നാണ് ഇദ്ദേഹത്തെ തട്ടിക്കൊണ്ടുപോയത്

## അവലംബം

വർഗ്ഗം:കുറ്റകൃത്യങ്ങളുടെ ഇരകൾ
നാഗവള്ളി

പാമ്പുപോലെ വളഞ്ഞുപുളഞ്ഞുവളരുന്ന ഒരു വള്ളിച്ചെടിയാണ് **നാഗവള്ളി** അഥവാ **മന്ദാരനാഗവള്ളി**. . വള്ളിയുടെ സവിശേഷരൂപം കാരണം ഇതിനെ monkey ladders എന്നും വിളിക്കാറുണ്ട്.  ഏഷ്യയിലെല്ലായിടത്തും തന്നെ കാണുന്നുണ്ട്.

## മറ്റു ഭാഷകളിലെ പേരുകൾ
Snake Climber, Snake Bauhinia, Monkey ladders • Hindi: नागबेली Nagbeli • Malayalam: നാഗവല്ലീ Naga-mu-valli, നാഗ വല്ലീ Naga-valli 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Snake%20Climber.html പൂക്കളുടെ ചിത്രങ്ങൾ
* http://www.theplantlist.org/tpl/record/ild-43567  മറ്റു പേരുകൾ
* http://www.efloras.org/florataxon.aspx?flora_id=3&taxon_id=200011958
* http://www.icimod.org/hkhconservationportal/Plant.aspx?ID=1562 കാണുന്ന ഇടങ്ങൾ
* http://www.sciencedirect.com/science/article/pii/S0926669007000945 ഔഷധഗുണങ്ങളെപ്പറ്റി നടന്ന ഗവേഷണഫലങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
കണ്ണൂർ വനിതാജയിൽ

കണ്ണൂർ  സെൻട്രൽ ജയിലിനു പിന്നിലായി സ്ഥിതിചെയ്യുന്ന വനിതകൾക്കു മാത്രമായുള്ള ജയിലാണ് **കണ്ണൂർ വനിതാജയിൽ**. 2009 ഫെബ്രുവരി 2ന് അന്നത്തെ അഭ്യന്തരമന്ത്രി കോടിയേരി ബാലകൃഷ്ണനാണ് ജയിൽ ഉദ്ഘാടനം ചെയ്തത്. 2009 സെപ്റ്റംബർ 6 മുതലാണ് ഇവിടെ തടവുകാരെ പാർപ്പിക്കാൻ തുടങ്ങിയത്. 24 പേരെ പാർപ്പിക്കാനുള്ള സൗകര്യം ഇപ്പോൾ‌ ഇവിടെ ഉണ്ട്. എന്നാൽ 2012 ജൂലൈ 12ലെ കണക്കുപ്രകാരം ഇവിടെ 13 ശിക്ഷിക്കപ്പെട്ട തടവുകാരും 36 വിചാരണത്തടവുകാരുമുണ്ട്. കേരളത്തിലെ മറ്റു വനിതാ ജയിലുകൾ തിരുവനന്തപുരത്തും തൃശ്ശൂരിനടുത്ത് വിയ്യൂരിലും ആണ്.

## അവലംബം

വർഗ്ഗം:കേരളത്തിലെ ജയിലുകൾ
പെഴ്സിമെൻ

ഡയസ്പൈറോസ് ജനുസ്സിൽ പെടുന്ന ഏതാനും ജാതി സസ്യങ്ങളുടേയും അവയുടെ ആഹാരയോഗ്യമായ ഫലങ്ങളുടേയും പൊതുനാമമാണ് **പെഴ്സിമെൻ**.  മുന്തിയ ഇനം തടിയുടെ പേരിൽ വിലമതിക്കപ്പെടുന്ന ചില ജാതി മരങ്ങൾ അടങ്ങുന്ന 'എബണേസീ (Ebenaceae)' കുടുംബത്തിന്റെ ഭാഗമാണ് ഡൈയസ്പറസുകൾ.  ഈ വിഭാഗത്തിൽ പെടുന്ന എല്ലാ ജാതികളുടേയും പഴങ്ങൾ ഭക്ഷണയോഗ്യമല്ല.  കൃഷി ചെയ്യപ്പെടുന്ന ഇനങ്ങളുടെ മൂത്ത ഫലങ്ങൾ നിറത്തിൽ ഇളം മഞ്ഞ മുതൽ കടും ഓറഞ്ച് നിറം വരെയുള്ള വൈവിദ്ധ്യമുള്ളവയാണ്.  അവയ്ക്കിടയിൽ വലിപ്പത്തിലും ആകൃതിയിലും വ്യത്യാസമുണ്ട്. 1.50 മുതൽ 9 വരെ സെന്റീമീറ്റർ വ്യാസത്തിൽ പരന്ന ഗോളാകൃതിയാണ് സാധാരണം.

## ഇനങ്ങൾ
thumb|250px|ഫലം തിങ്ങിയ പെഴ്സിമൺ മരം
ശാഖകളോടു കൂടിയോ ഏകകാണ്ഡമായോ കാണാവുന്ന ഒരു ഇലപോഴിയും വൃക്ഷമാണ് പെഴ്സിമെൻ.  25 അടി വരെ ഉയരത്തിൽ അതു വളരും.  മിതശൈത്യവും മിതോഷ്ണവുമുള്ള മേഖലകളാണ് ഇതിന്റെ വളർച്ചക്കു പറ്റിയത്.  

ഇതിന്റെ പ്രധാനപ്പെട്ട രണ്ടിനങ്ങളിൽ ഒന്നിന്റെ ഇളം ഫലം നേരിയ തോതിൽ മാത്രം കയ്പു കറചുവയ്ക്കുന്നതും ചെറുമധുരമുള്ളതും ആയതിനാൽ ഭക്ഷണയോഗ്യമാണ്. മൂപ്പെത്തി വിളവെടുത്ത ശേഷം മൃദുത്വം കൂടുമ്പോൾ ഇതിന് ഏറെ മധുരമുണ്ടാകും. ചൈനയിലും ജപ്പാനിലും കാണപ്പെടുന്ന ഈ ഇനം പിന്നീട് അമേരിക്കയിലും യൂറോപ്പിലും എത്തി.  എറ്റവുമധികം കൃഷി ചെയ്യപ്പെടുന്ന പെഴ്സിമെൻ ഇനമാണിത്.

ഈ ജനുസിൽ ഉൾപ്പെടുന്നതും കാഴ്ച്ചയിൽ തക്കാളിയെപ്പോലെ തോന്നിക്കുന്നതും ഓറഞ്ച് നിറത്തിലുള്ള നേർത്ത തൊലിയുള്ളതും അകം നിറയെ അതിമധുരവും രുചികരവുമായ കാമ്പോടുകൂടിയതുമായ ഒരു പഴമാണ് *[[കാക്കിപ്പഴം]]* അഥവാ കാക്കപ്പനച്ചിപ്പഴം. English:Japanese persimmon, ജമ്മു-കശ്മീർ, തമിഴ്നാട്ടിലെ കൂനൂർ, ഹിമാചൽ പ്രദേശ്, ഉത്തർപ്രദേശ് എന്നിവിടങ്ങളിൽ ഇന്ത്യയിൽ കൃഷി ചെയ്തുവരുന്നു.   

thumb|200px|ഒരു പെഴ്സിമെൻ പഴം
200px|right|thumb|പഴം, മുഴുവനായും മുറിച്ചും
ജപ്പാനിൽ വ്യാപകമായി കൃഷിചെയ്യപ്പെടുന്ന 'ഹാച്ചിയ' എന്ന ഇനത്തിന്റെ ഫലം ഇളതായിരിക്കുമ്പോൾ ഏറെ ചവർപ്പും കയ്പും ഉള്ളതിനാൽ ഭക്ഷണയോഗ്യമല്ല.  നന്നായി മൂത്തു കഴിയുമ്പോൾ ഇത് ഭക്ഷണയോഗ്യമാകുന്നു. 

തെക്കുപടിഞ്ഞാറൻ ഏഷ്യയും തെക്കുകിഴക്കൻ യൂറോപ്പും സ്വദേശമായുള്ള ഈന്തപ്പെഴ്സിമെൻ (Date-plum) അതിമധുരമുള്ളതാണ്. പുരാതന ഗ്രീക്കുകാർക്കിടയിൽ ഇത് ദൈവങ്ങളുടെ പഴം, പ്രകൃതിയുടെ കൽക്കണ്ടം എന്നൊക്കെ അറിയപ്പെട്ടു. ഹോമറുടെ ഓഡീസിയിൽ ഒഡീസിയസിന്റെ സഹനാവികരെ മോഹിപ്പിച്ച മധുരഫലം ഇതായിരുന്നു എന്നു കരുതുന്നവരുണ്ട്.

പൂവിന്റെ പുറമിതൾ (calyx) മൂപ്പായ ശേഷവും ഫലത്തോടു ചേർന്നു നിൽക്കുമെങ്കിലും പഴുത്തു കഴിഞ്ഞാൽ അതു നീക്കം ചെയ്യാൻ എളുപ്പമാണ്.  പാകമായ ഫലത്തിൽ ഗ്ലൂക്കോസ് ഉയർന്ന അളവിലുണ്ടാകും. മാംസ്യത്തിന്റെ അളവ് കുറവെങ്കിലും സന്തുലിതമാണ്. ഈ പഴത്തിന് ഒട്ടേറെ ഔഷധ, രാസോപയോഗങ്ങളുണ്ട്.

## ചിത്രശാല

File:Persimmon_-_കാക്കി_01.JPG|കാക്കി പഴം
File:Persimmon_-_കാക്കി_02.JPG|കാക്കി പഴം
File:Persimmon_-_കാക്കി_03.JPG|കാക്കി പഴം


## അവലംബം


വർഗ്ഗം:പഴങ്ങൾ
ഫോൺഗാപ്

ഒരു ഓപ്പൺ സോഴ്സ് മൊബൈൽ വികസന ചട്ടക്കൂടാണ് **ഫോൺഗ്യാപ്**. നിറ്റോബി  വികസിപ്പിച്ചെടുത്ത ഈ ചട്ടക്കൂട് പിന്നീട് അഡോബി സിസ്റ്റംസ് ഏറ്റെടുത്തു. ഫോൺഗ്യാപിന്റെ മറ്റൊരു രൂപം അപ്പാച്ചെ ഫൗണ്ടേഷൻ **അപ്പാച്ചെ കൊർദോവ** (മുമ്പ് **അപ്പാച്ചെ കാൾബാക്ക്**) എന്ന പേരിലും വികസിപ്പിക്കുന്നുണ്ട്. എങ്കിലും ഫോൺഗ്യാപും കൊർദോവയും സ്വതന്ത്രമായി വികസിപ്പിക്കപ്പെടുന്നില്ല. കൊർദോവ ഫോൺഗ്യാപിന്റെ അടിസ്ഥാനം എന്ന നിലയിൽ മുന്നോട്ട് പോകുമ്പോൾ ഫോൺഗ്യാപ് ഒരു ആപ്ലികേഷൻ വികസന ചട്ടക്കൂട് പ്രദാനം ചെയ്യുന്നു.

പ്രോഗ്രാമ്മർമാർക്ക് ജാവാസ്ക്രിപ്റ്റ്, എച്ച്ടിഎംഎൽ5, സിഎസ്എസ്3 എന്നിവയിൽ വെബ് ആപ്ലികേഷനുകൾ നിർമ്മിക്കാൻ ഫോൺഗ്യാപ് സഹായിക്കുന്നു. ഒബ്ജെക്റ്റീവ്-സി പോലെയുള്ള ഉപകരണങ്ങളുടെ തനതായ പ്രോഗ്രാമിംഗ് ഭാഷകൾക്ക് പകരം ഈ മാനകങ്ങൾ ഉപയോഗിക്കുക വഴി ആപ്ലികേഷനുകൾ ഒരു മിശ്രജ സ്വഭാവം സ്വീകരിക്കുന്നു. കാരണം ഉപകരണങ്ങളുടെ തനത് എപിഐകൾക്കുള്ള പിന്തുണയോടെ പാക്ക് ചെയ്തിട്ടാണ് ഓരോ ആപ്ലികേഷനുകളും തയ്യാറാക്കുന്നത്.

## പിന്തുണക്കുന്ന പ്ലാറ്റ്ഫോമുകൾ

## അവലംബം

വർഗ്ഗം:സോഫ്റ്റ്‌വെയർ സാങ്കേതികവിദ്യ
വർഗ്ഗം:സോഫ്റ്റ്‌വെയർ
തെക്കേപ്പുറം

കോഴിക്കോട് നഗരത്തിനടുത്തുള്ള ചെറിയ ഗ്രാമമാണു് **തെക്കേപ്പുറം**. തെക്കെപ്പുറത്തിന്റെ തെക്കുഭാഗത്തുടെ  കല്ലായിപ്പുഴ ഒഴുകുന്നു. ബ്രിട്ടീഷുകാർ നിർമ്മിച്ച ഇരുമ്പു് തീവണ്ടി മേൽപ്പാലം തെക്കേപ്പുറത്തിന്റെ തെക്കുഭാഗത്താണു്. ഇന്ത്യൻ റെയിൽവേ ഇതു് മാറ്റിപ്പണിതു. തെക്കേപ്പുറത്തെ അതിമനോഹരമായ തടാകമാണു് കുറ്റിച്ചിറ. ഇവിടെ നിരവധി സന്ദർശകരെത്താറുണ്ടു്.  ചരിത്ര പ്രസിദ്ധങ്ങളായ മുച്ചുന്തിപളളിയും മിഷ്കൽപ്പള്ളിയും ഇവിടെയാണു് സ്ഥിതിചെയ്യുന്നതു്. മലബാറിലെ ചരിത്രപ്രസിദ്ധമായ വലിയചന്ത വ്യാപാരതെരുവു് തെക്കെപ്പുറത്താണു് സ്ഥിതിചെയ്യുന്നതു്. ധാരാളം പരമ്പരാഗത കൂട്ടുകുടുംബ തറവാടുകൾ ഈ പ്രദേശത്ത് സ്ഥിതിചെയ്യുന്നുണ്ടു്.
## അതിരുകൾ
* പടിഞ്ഞാറു് - അറബിക്കടൽ
*കിഴക്കു് -കോഴിക്കോടു് നഗരം
*തെക്കു് - കല്ലായിപ്പുഴ
*വടക്കു് - വെള്ളയിൽ (മത്സ്യ ബന്ധന പ്രദേശം)
വലിയങ്ങാടി

## അവലംബം

* The Official Thekkepuram website 
* The Thekkepuram Times - Online Daily News Magazine 

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
മുച്ചുന്തിപളളി

കേരള ചരിത്രത്തിലെ പള്ളികളിൽ ഏറ്റവും പഴക്കമുള്ളവയിൽ ഒന്നാണു് കോഴിക്കോടെ **മുച്ചുന്തിപളളി**. പളളികളുടെ തറവാടു നഗരമായ കോഴിക്കോട്ടെ ആദ്യ പളളിയായി കണക്കാക്കപ്പെടുന്ന പള്ളികൂടിയാണു് **മുച്ചുന്തിപളളി**. കോഴിക്കോട് നഗരത്തിനടുത്തു് തെക്കേപ്പുറം ചെറുചന്തയ്ക്കു സമീപം കുറ്റിച്ചിറ പ്രദേശത്താണു് പള്ളി സ്ഥിതിചെയ്യുന്നതു്. കോഴിക്കോട്ടെ മതസൗഹാർദ്ദം ഊട്ടിയുറപ്പിക്കുന്നതിന്റെ ഉത്തമ നിദർശനം, ഒരുകാലത്തെ മതവിജ്ഞാന കേന്ദ്രം കൂടിയായിരുന്നു മുച്ചുന്തിപളളി. മഹാകവി മോയിൻകുട്ടി വൈദ്യർ ഉഹ്ദ് പടപ്പാട്ട് എഴുതിയതു് മുച്ചുന്തിപളളിയുടെ മുകളിൽവച്ചായിരുന്നു.
## ചരിത്രം

പള്ളി നിർമ്മിതമായ കാലവർഷം കൃത്യമായി എവിടെയും രേഖപ്പെടുത്തിവച്ചിട്ടില്ല. എ.ഡി. 13 ആം കാലഘട്ടത്തിലാണെന്നു പറയപ്പെടുന്നുണ്ടെങ്കിലും എ.ഡി 1674 ൽ പള്ളിയിൽ പല അറ്റകുറ്റപണികൾ നടന്നതായി പള്ളിയുടെ മച്ചിൽ കുറിക്കപ്പെട്ടിട്ടുണ്ട്.

മുച്ചിയൻ എന്ന അറബി വ്യാപാരി നിർമ്മിച്ച ഈ പളളിക്ക് നിത്യചെലവ് നൽകിയത് സാമൂതിരി രാജാവാണെന്നാണ് ചരിത്രത്തിൽ രേഖപ്പെടുത്തിയതായി പറയുന്നു. ഷിഹാബുദ്ദീൻ റയ്ഹാൻ എന്ന അടിമകളിൽനിന്നും മുക്തനായ വ്യക്തി തന്റേതുമാത്രമല്ലാത്ത പണംകൊണ്ടു് നാട്ടുരാജിവിൽനിന്നും പതിച്ചുകിട്ടിയ സ്ഥലത്തു് പള്ളി പണികഴിപ്പിച്ചുഎന്നു് പള്ളിയിലുള്ള ശിലകളിൽകൊത്തിവച്ച അറബികലർന്ന പഴയമലയാളത്തെ വിവർത്തനംചെയ്തു്  പണ്‌ഡിതന്മാർ വിലയിരുത്തുന്നു. ചരിത്രലിപിയായ വട്ടെഴുത്ത് ശിലാരേഖകൾ പളളിയുടെ ചുമർ പ്രതലങ്ങളിൽ ആലേഖനംചെയ്യപ്പെട്ടിരിക്കുന്നു. പളളിയിലെ ചില രേഖകൾ സാമൂതിരി രാജാക്കൻമാരുടെ ചരിത്രത്തെക്കുറിച്ചു് ആഴത്തിൽ പ്രതിപാദിക്കുന്നുണ്ടു്. പതിനേഴാം നുറ്റാണ്ട് വരെ വിദേശങ്ങളിൽ നിന്നും ദ്വീപുകളിൽ നിന്നും മതപഠനത്തിനായി വിദ്യാർത്ഥികൾ പള്ളിയിൽ വന്നതായി രേഖകളുണ്ടു്. കായൽപട്ടണത്തിൽ നിന്നു വന്ന സദഖത്തുളള എന്ന സൂഫിവര്യൻ നിരവധി വർഷം പളളിയിൽ താമസിച്ച് മതപ്രബോധനം നടത്തിയതായി ചരിത്രം പറയുന്നു. അത്യപൂർവങ്ങളായ നാണയശേഖരങ്ങളും പള്ളിയിൽ ഉണ്ടു്.

## നിർമ്മാണം
കരിങ്കല്ലുകളുപയോഗിച്ചാണ് പള്ളി നിർമ്മിച്ചിരിക്കുന്നതു്. സാധാരണ കാണപ്പെടുന്ന ഇന്ത്യൻ ക്ഷേത്രങ്ങളുടെ രൂപകല്പനപോലെ മരത്തടി ഉരുപ്പടിയിലാണു് പള്ളിയുടെ മേൽക്കൂരയെ പണിതതു്. മരത്തിൽകൊത്തിവച്ച കരകൌശല സൃഷ്ടികൾ ചരിത്രത്തിൽത്തന്നെ അപൂർവ്വങ്ങളായി നിലകൊള്ളുന്നു. ഹിന്ദു-മുസ്‌ലിം സാംസ്‌കാരിക ഐക്യങ്ങളുടെ സാക്ഷ്യമായി പത്മദളാകൃതിയിലാണ് തട്ടും തുലാങ്ങളും വാതിൽപൊളികളും പണികഴിപ്പിച്ചിരിക്കുന്നത്.

## അവലംബം

* Documenting Kozhikode’s rich tradition 
* Historical mosques of Malabar

വർഗ്ഗം:കോഴിക്കോട് ജില്ലയിലെ മുസ്ലീം പള്ളികൾ
കൊല്ലം കടൽപ്പുറം

കേരളത്തിലെ ഒരു പ്രമുഖ കടൽപ്പുറമാണ് **മഹാത്മാഗാന്ധി കടൽപ്പുറം** എന്ന **കൊല്ലം കടൽപ്പുറം** (**കൊല്ലം ബീച്ച്**). കടൽപ്പുറത്തോടനുബന്ധിച്ച് ഉദ്യാനവും മറ്റും ഉണ്ട്. അന്താരാഷ്ട്ര നിലവാരത്തിലുള്ള മഹാത്മാഗാന്ധി പാർക്ക് 1967 ജനുവരി 1ന് അന്നത്തെ ഉപരാഷ്ട്രപതിയായിരുന്ന സക്കീർ ഹുസൈനാണ് ഉദ്ഘാടനം ചെയ്തത്.  കേരളത്തിലെ ഏറ്റവും വലിയ വിളക്കുമാടമായ തങ്കശ്ശേരി ഇതിനു സമീപത്തായാണ്.

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
കൊല്ലം തുറമുഖം

കേരളത്തിലെ ഏറ്റവും വലിയ രണ്ടാമത്തെ തുറമുഖമാണ് **കൊല്ലം തുറമുഖം**. ക്രിസ്തുവിനു മുൻപ് തന്നെ കൊല്ലത്തിന് അന്യ നാടുകളുമായി ജലഗതാഗത വാണിജ്യബന്ധമുണ്ട്. നെൽക്കണ്ട എന്നറിയപ്പെട്ടിരുന്ന കൊല്ലത്തും മുസിരിസിലും നങ്കൂരമിട്ടിരിക്കുന്ന കപ്പലുകളെപ്പറ്റി പ്ലിനി തന്റെ പുസ്തകങ്ങളിൽ പ്രസ്താവിച്ചിട്ടുണ്ട്. കൊല്ലം തുറമുഖം ക്രി.വ. 825ൽ ഉദയമാർത്താണ്ടവർമ്മയുടെ അനുവാദത്തോടെ മാർ അബോയാണ് കൊല്ലം തുറമുഖം സ്ഥാപിച്ചത്. മാർ ആബോ കൊല്ലത്ത് തുറമുഖത്തോടനുബന്ധിച്ച് ഒരു പുതിയ തുറമുഖ പട്ടണം സ്ഥാപിക്കാനും ലാഭേച്ഛയില്ലാതെ മുൻകൈയെടുത്തു എന്നു വിശ്വസിക്കപ്പെടുന്നു. ഇത് മാർ ആബോയെ ചേരസാമ്രാജ്യത്തിൽ തുടരാനും സിറിയൻ ക്രിസ്ത്യൻ വിശ്വാസം പ്രചരിപ്പിക്കാനും സഹായിച്ചു.

കൊല്ലത്തുണ്ടായ വെള്ളപ്പൊക്കത്തെ തുടർന്ന് ഈ തുറമുഖം നശിച്ചിരുന്നു. 1973ൽ ഇവിടുത്തെ പ്രവർത്തനം പൂർണ്ണമായും തടസ്സപ്പെട്ടു. 2007 ഒക്ടോബറിലാണ് തുറമുഖം വീണ്ടും പ്രവർത്തന സജ്ജമാക്കിയത്.

## അവലംബം

 

വർഗ്ഗം:കേരളത്തിലെ_തുറമുഖങ്ങൾ
വർഗ്ഗം:ഇന്ത്യയിലെ തുറമുഖങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഝാർഖണ്ഡ് ക്രിക്കറ്റ് ടീം

**ഝാർഖണ്ഡ് ക്രിക്കറ്റ് ടീം** ഇന്ത്യൻ ആഭ്യന്തര ക്രിക്കറ്റിൽ പ്ലേറ്റ് ഗ്രൂപ്പിൽ ഉൾപ്പെടുന്ന ഒരു ടീമാണ്. മുൻപ് *ബീഹാർ ക്രിക്കറ്റ് ടീം* എന്നാണ് ഈ ടീം അറിയപ്പെട്ടിരുന്നത്. എന്നാൽ ബിഹാർ സംസ്ഥാനത്തിന്റെ വിഭജനത്തിനു ശേഷം പുതുതായി രൂപീകരിക്കപ്പെട്ട ഝാർഖണ്ഡ് സംസ്ഥാനം ആസ്ഥാനമാക്കി *ഝാർഖണ്ഡ് ക്രിക്കറ്റ് ടീം* എന്ന് ഈ ടീമിന് പുനർനാമകരണം നടത്തുകയായിരുന്നു. കൂടുതൽ ക്രിക്കറ്റ് സൗകര്യങ്ങൾ ഝാർഖണ്ഡിലാണ് ലഭ്യമായുള്ളത് എന്നതിനാലായിരുന്നു ഇത്.

## പ്രമുഖ കളിക്കാർ
* മഹേന്ദ്ര സിങ് ധോണി (ഇന്ത്യൻ ക്യാപ്റ്റൻ)
* കീർത്തി ആസാദ്
* സാബ കരീം
* സൗരഭ് തിവാരി
* വരുൺ ആരോൺ
* ഇഷാങ്ക് ജാഗി
* ഷാബാസ് നദീം
* സണ്ണി ഗുപ്ത

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
വിദർഭ ക്രിക്കറ്റ് ടീം

**വിദർഭ ക്രിക്കറ്റ് ടീം** ഇന്ത്യൻ ആഭ്യന്തര ക്രിക്കറ്റിൽ മഹാരാഷ്ട്ര സംസ്ഥാനത്തെ വിദർഭ മേഖലയെ പ്രതിനിധീകരിക്കുന്ന ഒരു ഫസ്റ്റ്-ക്ലാസ് ടീമാണ്. രഞ്ജി ട്രോഫിയിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. SALIM RAJAKUMARAN ഈ ടീമിന്റെ ക്യാപ്റ്റൻ. അന്താരാഷ്ട്ര മത്സരങ്ങളിൽ ഇന്ത്യക്കു വേണ്ടി കളിച്ചിട്ടുള്ള ഉമേഷ് യാദവ് ഈ ടീമിലെ ഒരു അംഗമാണ്.

## ഇപ്പോഴത്തെ ടീം
*അലിന്ദ് നായിഡു (c)
* ജയേഷ് ദോങ്കാവോങ്കർ
*സാഗർ കൊതുലെ
***[[ഉമേഷ് യാദവ്]]**
*രഞ്ജിത് പരദ്കർ
*രവി ജംഗിത്
*ഹർഷൽ ഷിതൂത്
*ഉർവേഷ് പട്ടേൽ
*ചന്ദ്രശേഖർ അത്രം
*സന്ദീപ് സിങ്
*പവൻ യാദവ്
*അമിത് പൗനികർ
*അമിത് ദേശ്പാണ്ഡെ
*സമീർ ഖാരെ

## അവലംബം
#http://www.cricinfo.com/db/NATIONAL/IND/HISTORY/
#http://www.cricinfo.com/db/ARCHIVE/2005-06/IND_LOCAL/RANJI/SQUADS/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഗോവ ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ഗോവ സംസ്ഥാനത്തെ പ്രതിനിധീകരിക്കുന്ന ടീമാണ് **ഗോവ ക്രിക്കറ്റ് ടീം**. രഞ്ജി ട്രോഫിയിൽ പ്ലേറ്റ് ഗ്രൂപ്പിൽ ഉൾപ്പെടുന്ന ഈ ടീം ഒരു ശക്തമായ ടീമായി പൊതുവേ കണക്കാക്കപ്പെടുന്നില്ല.

## ഇപ്പോഴത്തെ ടീം
*സ്വപ്നിൽ അസ്നോദ്ക്കർ (c)
*ശ്രീധരൻ ശ്രീരാം
*അനികേത് ദേശായി
*മധു കാമത്ത്
*രീഗാൻ പിന്റോ
*സൗരഭ് ഭണ്ഡേക്കർ
*റോബിൻ ഡിസൂസ
*ഷദബ് ജഗാതി
*സഗുൺ കാമത്ത്
*രാഹുൽ കെനി
*അനുപ് കൊളാംബ്കർ
*അജയ് രാത്ര(vc)(wk)
*അമിത് യാദവ്
*ഷേർബഹാദൂർ യാദവ്
*ഷേമാൽ വൈങങ്കർ

## പുറത്തേക്കുള്ള കണ്ണികൾ
*ക്രിക്കിൻഫോ ആഭ്യന്തര ക്രിക്കറ്റ് ചരിത്രം
*അന്തർ സംസ്ഥാന ട്വന്റി20 ടൂർണമെന്റ് 2006/2007 ശരാശരികൾ

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
റെയിൽവേസ് ക്രിക്കറ്റ് ടീം

**റെയിൽവേസ് ക്രിക്കറ്റ് ടീം** (ഇന്ത്യൻ റെയിൽവേസ് ടീം) ഇന്ത്യൻ ആഭ്യന്തര ക്രിക്കറ്റിൽ പങ്കെടുക്കുന്ന ഒരു ടീമാണ്. *റെയിൽവേസ് സ്പോർട്ട്സ് പ്രമോഷൻ ബോർഡിന്റെ* ഉടമസ്ഥതയിലാണ് ഈ ടീം പ്രവർത്തിക്കുന്നത്. രണ്ട് തവണ വീതം രഞ്ജി ട്രോഫിയും, ഇറാനി ട്രോഫിയും ഇവർ നേടിയിട്ടുണ്ട്. 
## പ്രമുഖ കളിക്കാർ
* ലാല അമർനാഥ്
*നരി കോൺട്രാക്റ്റർ, (ഗുജറാത്ത് ടീമിനുവേണ്ടിയും കളിച്ചിട്ടുണ്ട്)
*ബുദ്ധി കുന്ദേരൺ, (പിന്നീട് മൈസൂർ ടീമിലേക്ക് മാറി)
*സഞ്ജയ് ബംഗാർ
*മുരളി കാർത്തിക്
*ജയ് പ്രകാശ് യാദവ്
*സക്കീർ ഹുസൈൻ

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
കെ.പി. കൃഷ്ണകുമാർ

ലഘുചിത്രം|അമർ കുടീരത്തിലെ ടാഗോർ പ്രതിമ
ലഘുചിത്രം|right|കെ.പി. കൃഷ്ണകുമാറിന്റെ പ്രശസ്ത ശിൽപ്പം ബോട്ട് മാൻ, കൊച്ചി-മുസിരിസ് ബിനലെയിലെ പ്രദർശനത്തിൽ നിന്ന്
അന്താരാഷ്ട്ര പ്രശസ്തനായ ശിൽപ്പിയും  ആധുനിക ഇന്ത്യൻ ചിത്രകലയിലെ റാഡിക്കൽ മൂവ്മെന്റിന് രൂപം കൊടുത്തവരിൽ പ്രധാനിയായിരുന്നു **കെ.പി. കൃഷ്ണകുമാർ** (മരണം : 26 ഡിസംബർ 1989).ഈ കൂട്ടായ്മയുടെ ഭാഗമായി 1988ൽ കേരളത്തിലേക്ക് കൂടുമാറിയ കൃഷ്ണകുമാർ തൃപ്രയാറിലെ തന്റെ സ്റ്റുഡിയോ ഷെഡിൽ ആത്മഹത്യ ചെയ്തു.  കലയുടെ ജനകീയവൽക്കരണത്തിന് ശ്രമിച്ച കൃഷ്ണകുമാറിന്റെ  ശിൽപ്പങ്ങൾ കൊച്ചിയിൽ നടന്ന ആദ്യ ഇന്ത്യൻ ബിനാലെയുടെ ഭാഗമായി പെപ്പർ ഹൗസിലും ഡർബാർഹാളിലും പ്രദർശിപ്പിച്ചിരുന്നു.

## ജീവിതരേഖ
പാലക്കാട് ജില്ലയിലെ പട്ടാമ്പിയിൽ ജനിച്ചു. അമ്മാളുക്കുട്ടിയമ്മയാണ് കൃഷ്ണകുമാറിന്റെ അമ്മ. പ്രശസ്ത കവി ഇടശ്ശേരി ഗോവിന്ദൻ നായരുടെ അനന്തരവനായിരുന്നു. ശാന്തിനികേതനിൽ ശിൽപ്പകലാ പഠനം പൂർത്തിയാക്കിയ കൃഷ്ണകുമാർ,  ഇന്ത്യൻ കലാപ്രസ്ഥാന ചരിത്രത്തിൽ രേഖപ്പെടുത്തപ്പെട്ട, രണ്ടുവർഷം മാത്രം ആയുസ്സുണ്ടായ റാഡിക്കൽ മൂവ്മെന്റിന്റെ നട്ടെല്ലായിരുന്നു ഈ യുവശിൽപ്പി. എഴുപതുകളിലെ തീക്ഷ്ണമായ സാമൂഹ്യ, രാഷ്ട്രീയ സാഹചര്യങ്ങളിൽ നിന്ന് ഉൾക്കൊണ്ട ഊർജ്ജവും, തിരുവനന്തപുരം ഫൈൻ ആർട്സ് കോളേജിലെ ആദ്യകാലബാച്ചുകാരനായിരിക്കെ ലഭിച്ച മികച്ച ശിക്ഷണവും കൈമുതലാക്കിയ ചിത്രകാരന്മാരും, ശില്പികളുമുൾപ്പടുന്ന ഒരു പറ്റം ചെറുപ്പക്കാരുടെ സംഘമായിരുന്നു കൃഷ്ണകുമാറും, ശില്പി കെ.രഘുനാഥനുമൊക്കെ മുന്നിൽ നിന്നു നയിച്ച റാഡിക്കൽ പ്രസ്ഥാനം. അകാലത്തിൽ ജീവനൊടുക്കിയതോടെ ആധുനിക ലോകചിത്രകലയിലെ തന്നെ വഴിത്തിരിവെന്നു പറയാവുന്ന റാഡിക്കൽ പ്രസ്ഥാനം ശിഥിലമായിപ്പോയി.
## റാഡിക്കൽ മൂവ്മെന്റ്
റാഡിക്കൽ ഇന്ത്യൻ പെയിൻറേഴ്സ് ആൻഡ് സ്കൾപ്ച്ചേഴ്സ് അസോസിയേഷൻറെ സ്ഥാപകരിൽ പ്രധാനിയായ കൃഷ്ണകുമാർ ആ കാലഘട്ടത്തിലെ രാഷ്ട്രീയത്തോടുള്ള പ്രതീകരണമായാണ് പ്രസ്ഥാനത്തെ നയിച്ചിരുന്നത്. യന്ത്രങ്ങൾ, ചെടികൾ, മൃഗങ്ങൾ, സ്ത്രീകൾ, പരുഷൻമാർ, പ്രവിശ്യകളും  നഗരങ്ങളും അടങ്ങുന്ന പ്രദേശങ്ങൾ, സ്റ്റുഡിയോ- പ്രാദേശിക അകത്തളങ്ങൾ എന്നിവ ചേർന്ന ഒരു ലോകം പോലെയാണ് അദ്ദേഹത്തിൻറെ കലാസൃഷ്ടികൾ. കല എല്ലാവർക്കും പ്രാപ്യമാക്കുന്നതിനായി അദ്ദേഹം പ്രയത്നിച്ചിരുന്നു. അദ്ദേഹത്തിൻറെ മരണ ശേഷം സമൂലപരിഷ്കരണ വാദ പ്രസ്ഥാനമായ റാഡിക്കൽ പ്രസ്ഥാനം ശിഥിലമായി. കലയെ വിൽപ്പനച്ചരക്കാക്കുന്നതിലുള്ള വിയോജിപ്പ് അദ്ദേഹത്തിൻറെ പ്രസ്ഥാനം പ്രകടിപ്പിച്ചിരുന്നു. കൃഷ്ണകുമാറിൻറെ കേരള-ബറോഡ സംഘം  രാഷ്ടീയ,സൗന്ദര്യാത്മക പ്രശ്നങ്ങളിൽ ഇന്ത്യൻ കല യുക്തിസഹജമായ ഇടപെടൽ നടത്തേണ്ടിയിരുന്നതായി വാദിച്ചിട്ടുണ്ട്. കൃഷ്ണകുമാർ ഉപയോഗിച്ചിരുന്ന  ആംഗ്യവിക്ഷേപങ്ങൾ  ആസ്വാകരെ കളിയാക്കുന്നതും ശിൽപസാന്നിധ്യത്തിലുള്ള വിശ്വസത്തിലേക്ക് വിരൽചൂണ്ടുന്നതുമായിരുന്നു. 
## കൊച്ചി-മുസിരിസ് ബിനാലെ 2018
കൃഷ്ണകുമാറിന്റെ കലാസൃഷ്ടികൾ സമകാലീന കലാകാരിയും കൊച്ചി-മുസിരിസ് ബിനാലെ 2018 ന്റെ ക്യൂറേറ്ററുമായ അനിതാ ദുബെയെ സ്വാധീനിച്ചിട്ടുണ്ട്. അനിതയുടെ ക്യൂറേറ്റോറിയൽ കുറിപ്പിൽ കൃഷ്ണകുമാറിൻറെ ആദ്യകാല ശിൽപമായ ബോയ് ലിസണിംഗിനെക്കുറിച്ച് പരാമർശിച്ചിട്ടുണ്ട്. ഇപ്പോൾ ഇത് നിലവിലില്ല.

## പ്രശസ്ത ശിൽപ്പങ്ങൾ
*ബോട്ട്മാൻ
* മിഗ് 28
## അവലംബം

## അധിക വായനക്ക്
## പുറം കണ്ണികൾ

*ശിൽപ്പി കൃഷ്ണകുമാറിന് ബിനാലെയുടെ ഓർമപ്പൂക്കൾhttp://www.deshabhimani.com/newscontent.php?id=243034

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1989-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 26-ന് മരിച്ചവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ആത്മഹത്യ ചെയ്ത കലാകാരന്മാർ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:കൊച്ചി-മുസിരിസ് ബിനാലെ 2016
വാഴേങ്കട വിജയൻ

കേന്ദ്ര സംഗീതനാടക അക്കാദമി പുരസ്‌കാരത്തിന് അർഹനായ പ്രശസ്ത കഥകളി കലാകാരനാണ് **വാഴേങ്കട വിജയൻ**. കഥകളി ആചാര്യൻ പത്മശ്രീ വാഴേങ്കട കുഞ്ചുനായരുടെ മകനാണ്.
## പുരസ്കാരങ്ങൾ

*കേന്ദ്ര സംഗീതനാടക അക്കാദമി പുരസ്‌കാരം 2012

## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കഥകളി കലാകാരന്മാർ
ഒ.എസ്. ത്യാഗരാജൻ

കേന്ദ്ര സംഗീതനാടക അക്കാദമി പുരസ്‌കാരത്തിന് അർഹനായ ഒരു കർണ്ണാടകസംഗീതജ്ഞനാണ് **ഒ.എസ്. ത്യാഗരാജൻ** (3 ഏപ്രിൽ 1947 – 31 ഡിസംബർ 2023)). ഓൾ ഇന്ത്യ റേഡിയോയിലും ദൂരദർശനിലും നിരവധി കർണാടക സംഗീത കച്ചേരികൾക്ക് നേതൃത്വം നൽകിയിട്ടുണ്ട്. തമിഴ്‌നാട്ടിലെ തഞ്ചാവൂരിൽ സംഗീതഭൂഷണം ഒ.എസ്.സുബ്രഹ്മണ്യത്തിന്റെ മകനാണ്.

## പുരസ്കാരങ്ങൾ

*കേന്ദ്ര സംഗീതനാടക അക്കാദമി പുരസ്‌കാരം 2012
## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:1947-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:2023-ൽ മരിച്ചവർ
അജയ് പൊഹാങ്കർ

പ്രമുഖനായ ഹിന്ദുസ്ഥാനി ഗായകനാണ് **അജയ് പൊഹാങ്കർ**. കേന്ദ്ര സംഗീതനാടക അക്കാദമി പുരസ്‌കാരം ലഭിച്ചിട്ടുണ്ട്.
## ജീവിതരേഖ
കിരാനാ ഖരാനയിലെ പ്രമുഖ സംഗീതഞ്ജയായ സുശീലാ ഭായി അജയ് പൊഹാങ്കറുടെ മകനാണ്. ഉസ്താദ് അമീർ ഖാന്റെ ശിക്ഷണവും ലഭിച്ചിട്ടുണ്ട്.
## ആൽബങ്ങൾ
* Sangeet Sartaj
* Faces Of Raga - Ajay Pohankar
* Raag Sindhu Bhairavi
* Raag Mishra Kafi
* Brij Mein Khelat Nandkishori
* Barjori Kar Rang Daari
## പുരസ്കാരങ്ങൾ
**കേന്ദ്ര സംഗീതനാടക അക്കാദമി പുരസ്‌കാരം 2012
*താൻസെൻ സമ്മാൻ 2010
## അവലംബം

## പുറം കണ്ണികൾ
* വെബ്സൈറ്റ് 

വർഗ്ഗം:1948-ൽ ജനിച്ചവർ

വർഗ്ഗം:ജനുവരി 28-ന് ജനിച്ചവർ

വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:കിരാനാ ഖരാന
സബീർ ഖാൻ

കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഹിന്ദുസ്ഥാനി സംഗീതഞ്ജനും തബലിസ്റ്റുമാണ് **ഉസ്താദ് സബീർ ഖാൻ.** ഫറൂക്കാബാദ് ഖരാനയുടെ ഖലീഫയാണ്.
## പുരസ്‌കാരങ്ങൾ
*കേന്ദ്ര സംഗീതനാടക അക്കാദമി പുരസ്‌കാരം 2012
## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ഫറൂക്കാബാദ് ഖരാന
വർഗ്ഗം:1978-ൽ ജനിച്ചവർ
എൻ. രാജം

കേന്ദ്ര സംഗീതനാടക അക്കാദമിയുടെ ഏറ്റവും ഉയർന്ന അംഗീകാരമായ ഫെലോഷിപ്പിന് (അക്കാദമി രത്ന) അർഹയായ  പ്രമുഖ ഹിന്ദുസ്ഥാനി വയലിൻ കലാകാരിയാണ് **ഡോ. എൻ രാജം**  (ജനനം : 1938). "പാടുന്ന വയലിൻ" എന്ന് അറിയപ്പെടുന്ന രാജം ഹിന്ദുസ്ഥാനി സംഗീതത്തിനു നൽകിയ സംഭാവന പരിഗണിച്ചാണ് അക്കാദമി രത്ന പുരസ്കാരം നൽകിയത്.  പുരസ്കാരങ്ങളും ലഭിച്ചിട്ടുണ്ട്. പ്രമുഖ വയലിൻ കലാകാരൻ ടി.എൻ. കൃഷ്ണന്റെ സഹോദരിയാണ്.
## പ്രധാന ആൽബങ്ങൾ
* വയലിൻ ഡൈനാസ്റ്റി (രാഗ ബാഗേശ്വരി)
* ഡോ. എൻ. രാജം വയലിൻ കച്ചേരി
## പുരസ്കാരങ്ങൾ
*പത്മശ്രീ (1984)
*പത്മഭൂഷൺ (2004)
*കേന്ദ്ര സംഗീതനാടക അക്കാദമിയുടെ ഫെലോഷിപ്പ് (അക്കാദമി രത്ന)
## അവലംബം

## പുറം കണ്ണികൾ
*

വർഗ്ഗം:1938-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഹിന്ദുസ്ഥാനി വയലിനിസ്റ്റുകൾ
വർഗ്ഗം:കേന്ദ്ര സംഗീതനാടക അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
പൈങ്കുളം ദാമോദര ചാക്യാർ

കേന്ദ്ര സംഗീതനാടക അക്കാദമി പുരസ്കാരം (2012) നേടിയ കൂടിയാട്ടം കലാകാരനായിരുന്നു **പൈങ്കുളം ദാമോദര ചാക്യാർ**(1935-2017). ’വിദൂഷക സാർവഭൌമൻ എന്നറിയപ്പെട്ടിരുന്നു. 

## പുരസ്കാരങ്ങൾ
**കേന്ദ്ര സംഗീതനാടക അക്കാദമി പുരസ്‌കാരം 2012

## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേരളത്തിലെ കലാകാരന്മാർ
വർഗ്ഗം:1935-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ജൂലൈ 26-ന് മരിച്ചവർ
രാജശേഖർ മൻസൂർ

കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഹിന്ദുസ്ഥാനി സംഗീതഞ്ജനാണ് **പണ്ഡിറ്റ് രാജശേഖർ മൻസൂർ**(ജനനം : 1942). ജയ്‌പൂർ - അത്രൗളി ഖരാനയിലെ പ്രമുഖനായ മല്ലികാർജ്ജുൻ മൻസൂറിന്റെ മകനാണ്. കർണ്ണാടക യൂണിവേഴ്സിറ്റിയിൽ 35 വർഷമായി ഇംഗ്ലീഷ് അധ്യാപകനായിരുന്നു. കർണാടക സംഗീത നൃത്യ അക്കാദമി മുൻ ചെയർമാനാണ്.
## പുരസ്കാരങ്ങൾ
*കേകേന്ദ്ര സംഗീതനാടക അക്കാദമി പുരസ്‌കാരം 2012
*രാജ്യോത്സവ അവാർഡ്
## അവലംബം

## പുറം കണ്ണികൾ
* MusicalNirvana.com -  Ashwini Bhide 
* Structure and balance 
* The Jaipur gharana  (includes sound samples)

വർഗ്ഗം:1942-ൽ ജനിച്ചവർ

വർഗ്ഗം:ജനുവരി 1-ന് ജനിച്ചവർ

വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
ശർമിള ബിശ്വാസ്

കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഒഡീസി നർത്തകിയാണ് **ശർമിള ബിശ്വാസ്.** ഗുരു കേളു ചരൺ മഹാപാത്രയുടെ ശിഷ്യയാണ്.
## പുരസ്കാരങ്ങൾ
*ഉദയ് ശങ്കർ അവാർഡ്
*കേന്ദ്ര സംഗീതനാടക അക്കാദമി പുരസ്‌കാരം 2012
## അവലംബം

## പുറം കണ്ണികൾ
* ശർമിള ബിശ്വാസിന്റെ വെബ്സൈറ്റ് 

വർഗ്ഗം:1942-ൽ ജനിച്ചവർ

വർഗ്ഗം:ജനുവരി 1-ന് ജനിച്ചവർ

വർഗ്ഗം:ഒഡീസി നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ഊന്നിവല

ഒഴുക്കുള്ള കായലിൽ തൂണുകൾ (ഊന്നികൾ) നാട്ടി അതിനിടയിൽ വല വിരിച്ച് മത്സ്യബന്ധനം നടത്തുന്ന മത്സ്യബന്ധനരീതിയെയാണ് **ഊന്നിവല** എന്ന് പറയുന്നത്.

## ഊന്നിവല ഉപയോഗത്തിലിരിക്കുന്ന പ്രദേശങ്ങൾ
കേരളത്തിൽ പലയിടത്തും ഈ രീതിയുപയോഗിച്ചുള്ള മത്സ്യബന്ധനം നടക്കുന്നുണ്ട്. 

കൊച്ചിയിലെ കായലുകളിൽ ഈ രീതി സാധാരണമാണ്. അരൂർ, അരൂക്കുറ്റി  മട്ടാഞ്ചേരി, വല്ലാർപാടം, പനമ്പുകാട്  മേഖലകളിലെ കായലുകളിൽ ഈ സമ്പ്രദായം മത്സ്യബന്ധനത്തിനായി വർഷങ്ങളായി ഉപയോഗിച്ചുവരുന്നുണ്ട്. കണ്ണൂരിലും ഈ രീതി നിലവിലുണ്ട്. കൊല്ലം അഷ്ടമുടിക്കായലിൻറെ  ശക്തികുളങ്ങര വില്ലേജിൽ ഉൾപ്പെടുന്ന ഭാഗങ്ങളിലും  ഈ രീതി നിലവിലുണ്ട്.

## പ്രതിസന്ധി
ദേശീയ ജലപാതയുടെ വരവ് ഊന്നിവല ഉപയോഗിച്ച് മത്സ്യബന്ധനം നടത്തുന്ന ആൾക്കാരുടെ ജീവനോപാധിയെ ബാധിച്ചിട്ടുണ്ട് . പുതുവെപ്പിലെ എൽ.എൻ.ജി. ടെർമിനലിന്റെ പരിസരപ്രദേശത്ത് മത്സ്യബന്ധനം നിയന്ത്രിക്കാനുള്ള നീക്കവും ഊന്നിവലക‌ൾ നീക്കം ചെയ്യുന്നതിൽ ചെന്നെത്താൻ സാദ്ധ്യതയുണ്ട്. വല്ലാർപാടം കണ്ടൈനർ പദ്ധതി 327 ഊന്നിവലകൾ നീക്കം ചെയ്യുന്നതിൽ കലാശിച്ചു. 

## അവലംബം

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
കാതോട് കാതോരം

ഭരതൻ സംവിധാനം ചെയ്ത് 1985-ൽ പുറത്തിറങ്ങിയ മലയാളചലച്ചിത്രമാണ് ***കാതോട് കാതോരം***. മമ്മൂട്ടി, സരിത എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത് . ജോൺപോൾ തിരക്കഥയും ഔസേപ്പച്ചൻ സംഗീതസംവിധാനവും നിർവഹിച്ചു. സെവൻ ആർട്ട്സിന്റെ ബാനറിൽ ജി.പി. വിജയകുമാർ, എം.ജി. ഗോപിനാഥ് എന്നിവർ ചേർന്നാണ് ചിത്രം നിർമ്മിച്ചത്.

## അഭിനേതാക്കൾ
* മമ്മൂട്ടി  – ലൂയിസ്
* സരിത – മേരിക്കുട്ടി
* നെടുമുടി വേണു – പള്ളിയിലെ അച്ചൻ
* ഇന്നസെന്റ് – റപ്പായി
* ജനാർദ്ദനൻ – ലാസർ
* ലിസി – തെരേസ
* ബഹദൂർ – പൈലി
* ഫിലോമിന
* ബാലതാരം പ്രശോഭ് – കുട്ടൻ

## സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക് ഔസേപ്പച്ചൻ, ഭരതൻ എന്നിവരാണ് സംഗീതം പകർന്നത്. ചിത്രത്തിന്റെ പശ്ചാത്തലസംഗീതം ഒരുക്കിയതും ഔസേപ്പച്ചനാണ്. ഔസേപ്പച്ചന്റെ ആദ്യചിത്രമായ ഇതിലെ പാട്ടുകൾ ഹിറ്റുകളായി മാറി.

## പുറത്തേക്കുള്ള കണ്ണികൾ
* 
* ''കാതോട് കാതോരം''  – മലയാളസംഗീതം.ഇൻഫോ

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സരോജ് പാഡി കാമറ ചലിപ്പിച്ച ചലച്ചിത്രങ്ങൾ
വി.എച്ച്‌. നിഷാദ്‌

മലയാളത്തിലെ ഒരു യുവ ചെറുകഥാകൃത്തും നോവലിസ്റ്റുമാണു് **വി.എച്ച്. നിഷാദ്**. പത്രപ്രവർത്തകൻ, കോളമിസ്റ്റ്‌, തിരക്കഥാകൃത്ത്‌, അധ്യാപകൻ എന്നീ നിലകളിലും പ്രവർത്തിക്കുന്നു. മലയാളത്തിലും ഇംഗ്ലിഷിലും എഴുതുന്നു.'വാൻഗോഗിന്റ ചെവി' എന്ന ആദ്യ കൃതിയിലൂടെ തന്റെ സാന്നിധ്യമറിയിച്ചു. 

## ജീവിതരേഖ
കണ്ണൂർ ജില്ലയിലെ പരിയാരത്ത്‌ ജനനം. പരിയാരം ഗവ ഹൈസ്‌കൂൾ, തളിപ്പറമ്പ്‌ സർസയ്യദ്‌ കോളേജ്‌, മാനന്തവാടി മേരീ മാതാ 
കോളേജ്‌, മഹാത്മാഗാന്ധി സർവകലാശാല എന്നിവിടങ്ങളിൽ 
വിദ്യാഭ്യാസം നേടി. മാസ്‌ കമ്മ്യൂണിക്കേഷനിലും ജേണലിസത്തിലും ബിരുദാനന്തര ബിരുദം. 

## പത്രപ്രവർത്തനം
മലയാളത്തിൽ റാഡിക്കൽ ജേണലിസത്തിനു തുടക്കിട്ട്‌ ദില്ലിയിൽ നിന്നു പ്രസിദ്ധീകരിച്ചിരുന്ന ഫ്രീ പ്രസ്‌ http://en.wikipedia.org/wiki/Free_Press_(magazine)മാസിക യുടെ സ്ഥാപകരിലൊരാളും അതിന്റെ ലിറ്റററി എഡിറ്ററുമായിരുന്നു. തുടർന്ന്‌ ഇന്ത്യാടുഡേയുടെ മലയാളം എഡിറ്റോറിയലിൽ ജോലി ചെയ്‌തു. ന്യൂസ്‌ ടുഡേ, കവേർട്‌ മാഗസിൻ, ടൈംസ്‌ ഓഫ്‌ ഇന്ത്യ എന്നീ പ്രസിദ്ധീകരണങ്ങളിൽ സീനിയർ കറസ്‌പോണ്ടന്റായും പ്രവർത്തിച്ചു. 2011-മുതൽ ഡൂൾ ന്യൂസ്‌ ഡോട്‌ കോം (http://www.doolnews.com/)എന്ന പോർടലിന്റെ ലിറ്റററി എഡിറ്ററായി (ഹോണററി) പ്രവർത്തിച്ചു വരുന്നു. ഇപ്പോൾ കണ്ണൂർ സർവകലാശാല ജേണലിസം വിഭാഗത്തിന്റെ കോഴ്‌സ്‌ ഡയറക്ടറും `ഇന്ത്യൻ ഇങ്ക്‌'(http://indianinkmag.blogspot.in/)എന്ന ഇംഗ്ലിഷ്‌ ലിറ്റിൽ മാഗസിന്റെ പത്രാധിപ സമിതി അംഗവുമാണ്‌.

## പുരസ്‌കാരങ്ങൾ
*കണ്ണൂർ സർവകലാശാലാ  കഥാ പുരസ്‌കാരം
*മഹാത്മാഗാന്ധി സർവകലാശാലാ കഥാ പുരസ്‌കാരം
*മാതൃഭൂമി വിഷുപ്പതിപ്പ്‌ കഥാ സമ്മാനം
*മുട്ടത്തുവർക്കി കലാലയ കഥാ അവാർഡ്‌
*എം പി നാരായണപ്പിള്ള ചെറുകഥാ പുരസ്‌കാരം
*നാവ്‌ കഥാ പുരസ്‌കാരം
*ബാലകൃഷ്‌ണൻ മാങ്ങാട്‌ ചെറുകഥാ അവാർഡ്‌

## ചലച്ചിത്ര രംഗത്ത്‌

മലയാളത്തിലെ മോശം സിനിമകൾക്കും നടീ-നടന്മാർക്കുമായി ഡൂൾ ന്യൂസ്‌ ഡോട്‌ കോം 2010-ൽ ഏർപ്പെടുത്തിയ പ്രഥമ 'ഫിലിം ബോർ' അവാർഡു  നിർണ്ണയ കമ്മറ്റിയിൽ ജൂറി അംഗമായിരുന്നു. ബ്ലോക്ക്‌, അവൾ, ചെക്ക്‌, മഞ്ഞു പോലെ. തുടങ്ങിയ ഹ്രസ്വ ചിത്രങ്ങൾക്ക്‌ കഥയും
തിരക്കഥയും രചിച്ചിട്ടുണ്ട്. `അവൾ' എന്ന ഷോർട്‌ ഫിലിം 2010-ൽ ഇന്ത്യൻ പനോരമാ വിഭാഗത്തിലേക്ക്‌ തെരഞ്ഞെടുക്കപ്പെട്ടു.

## പുസ്‌തകങ്ങൾ

#വാൻഗോഗിന്റെ ചെവി (കഥകൾ)
#മിസ്‌ഡ്‌ കോൾ (കഥകൾ)
#ഷോക്ക്‌ (കഥകൾ)
#പേരയ്‌ക്ക (നോവൽ)
#New Type of Beings (a collection of English flash fictions)
#കഥയുടെ നിറം(എഡിറ്റർ)
#മരമാണ്‌ മറുപടി (കഥകൾ-അച്ചടിയിൽ)

## അവലംബം

വർഗ്ഗം:മലയാള കഥാകൃത്തുക്കൾ
പള്ളിമുക്ക്, കൊല്ലം

കൊല്ലം ജില്ലയിൽ നഗരത്തിന് തെക്കുമാറി ദേശിയപാതയോരത്തുള്ള പട്ടണമാണ് **പള്ളിമുക്ക്.**  കൊല്ലൂർവിള ജുമാ‌അത്ത് മസ്ജിദ് ഇവിടെയാണ് സ്ഥിതി ചെയ്യുന്നത്. തൊട്ടടുത്തായി ഇരവിപുരം തീവണ്ടി നിലയവും സ്ഥിതിചെയ്യുന്നുണ്ട്. ഇവിടെ നിന്ന് ഒരുകിലോമീറ്റർ ചുറ്റളവിലാണ് പ്രസിദ്ധമായ ഭരണിക്കാവ് ക്ഷേത്രം.

## പ്രധാന സ്ഥാപനങ്ങൾ
*കൊല്ലൂർവിള സഹകരണബാങ്ക്
*കോർപ്പറേഷൻ ബാങ്ക്
*യൂനുസ് കോളെജ് ഓഫ് എഞ്ചിനീയറിംഗ്, മണക്കാട്
*ഫാത്തിമാ ബി.എഡ് ട്രെയിനിങ്ങ് കോളെജ്, മണക്കാട്

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
അഹറോൻ

ബൈബിൾ പഴയനിയമത്തിൽ പരാമർശിക്കപ്പെടുന്ന, ഇസ്രായേൽ ജനതയെ ഈജിപ്തിലെ അടിമത്തത്തിൽനിന്നും മോചിപ്പിച്ച മോശയുടെ ജ്യേഷ്ഠസഹോദരനാണ് **അഹറോൻ** (  *അഹറോൻ*,  *ഹാരുൺ*, ഗ്രീക്ക് (സെപ്ത്വജിന്റ്): *Ααρών*, ഇംഗ്ലീഷ്: Aaron). പ്രകാശമുള്ളവൻ അഥവാ പ്രബുദ്ധൻ എന്നാണ് അഹറോൻ എന്ന പേരിന്റെ അർത്ഥം. ലേവിഗോത്രത്തിൽ അപ്രേമിന്റെ മകനായി ഈജിപ്തിൽ ജനിച്ചു. മോശമൂസവിക്കനായിരുന്നതുകൊണ്ട് ഇദ്ദേഹത്തിന്റെ വക്താവ്, സഹായി എന്നീ നിലകളിൽ ഇസ്രായേലിന്റെ വിമോചനയത്നങ്ങളിലും തുടർന്നുളള യാത്രയിലും അഹറോൻ പങ്കുകൊണ്ടു. യാത്രാമധ്യേ ജനങ്ങളുടെ ഉപദേഷ്ടാവായും അദ്ദേഹം വർത്തിച്ചു. ഇസ്രായേലിന്റെ ആദ്യത്തെ മഹാപുരോഹിതൻ എന്ന നിലയിലാണ് അഹറോൻ അറിയപ്പെടുന്നത്. യഹോവയുടെ ന്യായപ്രമാണത്തെ ലംഘിച്ച് സ്വർണക്കാളക്കുട്ടിയെ വാർത്തുണ്ടാക്കി ആരാധിക്കുന്നതിൽ സഹകരിക്കയാൽ. വാഗ്ദത്തനാടായ കാനാനിൽ പ്രവേശിക്കുവാൻ കഴിയാതെ യാത്രാമധ്യേ ഹോർ എന്ന മലയിൽവച്ച് അഹറോൻ മൃതിയടഞ്ഞു . യഹൂദന്മാരുടെയും മുസ്ലീംങ്ങളുടെയും വേദഗ്രന്ഥങ്ങളിളും ഇദ്ദേഹത്തെക്കുറിച്ചു പരാമർശിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

* MFnames.com - Origin and Meaning of Aaron 

വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:മോശ
അസ്പർജില്ലോസിസ്

അസ്പർജില്ലസ് (Aspergillus) എന്ന പൂപ്പൽ മൂലമുണ്ടാകുന്ന ശ്വാസകോശ രോഗമാണ് **അസ്പർജില്ലോസിസ്**. **അസ്പെർജില്ലോമ** (*Aspergiloma*) എന്നും ഇത് അറിയപ്പെടുന്നു. മനുഷ്യർക്കും പക്ഷികൾക്കും മൃഗങ്ങൾക്കും ഈ രോഗം ബാധിക്കുന്നു. *അസ്പെർജില്ലസ് ഫ്യൂമിഗേറ്റസ് (Aspergillus fumigatus)* എന്നയിനം ഫംഗസാണ് മനുഷ്യരിൽ ബ്രോങ്കോ പൾമോണറി അസ്പെർജില്ലോസിസ് എന്ന രോഗത്തിനു കാരണമാകുന്നത്. *അ. ക്ലാവേറ്റസ്, അ. ഫ്ലാവസ്, അ. നൈഗർ, അ. ടെറിയസ് *എന്നീ ഫംഗസ് ഇനങ്ങളും അപൂർവമായി രോഗകാരണമാകാറുണ്ട്. ശ്വാസനാള ഭിത്തിയിലും ശ്വാസകോശങ്ങളുടെ പരിധീയ ഭാഗത്തും *അ. ഫ്യൂമിഗേറ്റസ് *ഫംഗസിന്റെ ക്രമാധികമായ ചേതനാ പ്രതിപ്രവർത്തനം (hypersensitive reaction) സങ്കീർണമാകുന്നതാണ് രോഗകാരണം. ജന്തുക്കളുടെ ശ്വാസകോശകലകളിൽ ഈ ഫംഗസ് വളരുമ്പോൾ കോശങ്ങൾക്കു നാശം സംഭവിക്കുന്നു. ശരത് (ആഗ.-ഒ.) കാലത്തും ശീതകാലത്തും ഉണ്ടാകുന്ന ആസ്തമ രോഗത്തോടനുബന്ധിച്ചാണ് ഈ രോഗം സാധാരണ കണ്ടുവരുന്നത്. ആസ്ത്മ രോഗമില്ലാത്തവരെയും അസ്പെർജില്ലോസിസ് രോഗം ബാധിക്കാറുണ്ട്. അസ്പെർജില്ലോസിസിന്റെ രോഗലക്ഷണങ്ങൾ പനി, ചുമ, ശ്വാസംമുട്ടൽ തുടങ്ങിയവയാണ്. രക്തം, കഫം എന്നിവയുടെ പരിശോധന കൊണ്ടും നെഞ്ചിന്റെ എക്സ്-റേ എടുത്തും രോഗനിർണയം നടത്താം. ഔഷധങ്ങളും ഫിസിയോതെറാപ്പിയും രോഗത്തിന് ആശ്വാസമുണ്ടാക്കും. ശ്വാസകോശകലകൾ നശിച്ചുപോകാതെ കൂടിയ തോതിൽ കോർട്ടിക്കോസ്റ്റെറോയിഡുകൾ ഇൻഹലേഷൻ നടത്തിയും ബ്രോങ്കോസ്കോപ്പ്  ഉപയോഗിച്ച് കഫം നീക്കം ചെയ്തും പെട്ടെന്ന് രോഗത്തിന്റെ കാഠിന്യം കുറയ്ക്കാം.

ബ്രോങ്കോപൾമോണറി അസ്പെർജില്ലോസിസ് അഞ്ചുവിധത്തിലുണ്ട്: അലർജിക് ആസ്ത്മ, അലർജിക് ബ്രോങ്കോ പൾമോണറി അസ്പെർജില്ലോസിസ്, *അ. ക്ലാവേറ്റസ് *മൂലമുള്ള ആൽവിയോലാർ (alveolar) ഇൻഫ്ളമേഷൻ, കാവിറ്റിക്കുള്ളിലുള്ള അസ്പെർജില്ലോമാ, ഇൻവേസീവ് (invasive) പൾമോണറി അസ്പെർജില്ലോസിസ്. 

അന്തരീക്ഷത്തിലുള്ള ഫംഗസ് സ്പോറുകൾ ശ്വസനസമയത്ത് ശ്വാസകോശത്തിലെത്തി ഇവിടെ നാശം സംഭവിച്ച കലകളിൽ വച്ച് മുളച്ച് ഫംഗസിന്റെ ഒരു 'പന്തു' (mycetoma) തന്നെയുണ്ടാകുന്നു. ശ്വാസകോശത്തിന്റെ ഏതുഭാഗത്തും ഇതു സംഭവിക്കാമെങ്കിലും ഉപരിഭാഗത്താണ് സാധാരണയിൽ കൂടുതൽ ഇൻഫളമേഷൻ ഉണ്ടാവുക. ഇത് അലർജിക് ബ്രോങ്കോ പൾമോണറി അസ്പെർജില്ലോസിസ് എന്നറിയപ്പെടുന്നു. സി.റ്റി. സ്കാൻ (computerised tomography scan), എക്സ്-റേ പരിശോധന എന്നിവ കൊണ്ട് രോഗനിർണയം നടത്താം. ഇന്ന് പ്രത്യേക സംവിധാനമുള്ള സ്കാനിംഗ് (high resolution C.T.scan ) ഉപയോഗിച്ചും രോഗനിർണയം നടത്തുന്നു.

ശ്വാസകോശത്തിന്റെ മുകളിലത്തെ പാളിയിൽ നീർവീക്കം പോലെ പ്രകടമാകുന്ന നിറം കൂടിയ ഭാഗം ഉരുണ്ടുകട്ടിയേറിയ ട്യൂമർ പോലെ എക്സ്-റേയിൽ കാണപ്പെടുന്നു. തുപ്പുന്ന കഫത്തിൽ രക്തത്തിന്റെ അംശം ഉണ്ടായിരിക്കും. കഫം കൾച്ചർ ചെയ്യുമ്പോൾ ഫംഗസിന്റെ വളരുന്ന ഹൈഫകൾ കാണാം. ഓപ്പറേഷൻ പലപ്പോഴും ഫലപ്രദമായ ചികിത്സയായി കാണുന്നുണ്ട്.

പ്രതിരോധശക്തി കുറഞ്ഞവരുടെയും മറ്റു രോഗങ്ങൾക്ക് മരുന്നു കഴിക്കുന്നവരുടെയും ശ്വാസകോശങ്ങൾ *അസ്പർജില്ലസ് ഫ്യുമിഗേറ്റസ്* എന്നയിനം ഫംഗസ് രോഗബാധയ്ക്കു വിധേയമാകാറുണ്ട്. രക്തം കലർന്ന മഞ്ഞനിറത്തിലുള്ള കട്ടിയേറിയ കഫത്തിന്റെ ലബോറട്ടറി പരിശോധനയിലൂടെയും രോഗനിർണയം നടത്താം.

വർഗ്ഗം:ശ്വാസകോശരോഗങ്ങൾ
വർഗ്ഗം:ഫംഗസ് രോഗങ്ങൾ
ഹരിയാന ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ഹരിയാനയെ പ്രതിനിധീകരിക്കുന്ന ഒരു പ്രാദേശിക ക്രിക്കറ്റ് ടീമാണ് **ഹരിയാന ക്രിക്കറ്റ് ടീം**. *ഹരിയാന ക്രിക്കറ്റ് അസോസിയേഷന്റെ* നിയന്ത്രണത്തിലാണ് ഇത് പ്രവർത്തിക്കുന്നത്. ഒരു തവണ രഞ്ജി ട്രോഫി നേടിയ ഈ ടീം ഒരു തവണ രണ്ടാം സ്ഥാനത്തും എത്തിയിട്ടുണ്ട്. ഇവർ ഒരു തവണ ഇറാനി ട്രോഫിയും നേടിയിട്ടുണ്ട്.
## രഞ്ജി ട്രോഫിയിലെ മികച്ച പ്രകടനങ്ങൾ

## പ്രശസ്ത കളിക്കാർ
*കപിൽ ദേവ്
*ഇഫ്തിക്കർ അലി ഖാൻ പട്ടൗഡി
*മൻസൂർ അലി ഖാൻ പട്ടൗഡി
*ചേതൻ ശർമ
*അമർജിത്ത് കേയ്പീ
*അജയ് ജഡേജ
*രജീന്ദർ ഗോയൽ
*ജോഗീന്ദർ ശർമ
*അജയ് രാത്ര
*അമിത് മിശ്ര
*സോനു ഭരദ്വാജ്

## ഇപ്പോഴത്തെ ടീം
* അമിത് മിശ്ര (c)
* നിതിൻ സൈനി
* രാഹുൽ ദീവാൻ
* സന്ദീപ് സിങ്
* സണ്ണി സിങ്
* ജോഗീന്ദർ ശർമ
* ധ്രുവ് സിങ്
* അഭിമന്യു ഖോദ്
* പർദീപ് സാഹു
* സച്ചിൻ റാണ
* പ്രിയങ്ക് തെഹ്ലാൻ
* ആശിഷ് ഹൂദ
* ഹർഷൽ പട്ടേൽ
* യുസ്വേന്ദ ചാഹൽ
* രവി കശ്യപ്
* സോനു ഭരദ്വാജ്
* രാജ് താക്കൂർ

## അവലംബം
*http://www.cricinfo.com/db/NATIONAL/IND/HISTORY/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ജമ്മു-കശ്മീർ ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ജമ്മു-കാശ്മീർ സംസ്ഥാനത്തെ പ്രതിനിധീകരിക്കുന്ന പ്രാദേശിക ടീമാണ് **ജമ്മു-കശ്മീർ ക്രിക്കറ്റ് ടീം** (). *ജമ്മു കാശ്മീർ ക്രിക്കറ്റ് അസോസിയേഷന്റെ* നിയന്ത്രണത്തിലാണ് ഈ ടീം പ്രവർത്തിക്കുന്നത്. രഞ്ജി ട്രോഫിയിൽ പ്ലേറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. ശ്രീനഗറിൽ സ്ഥിതി ചെയ്യുന്ന ഷേർ-ഇ-കാശ്മീർ സ്റ്റേഡിയമാണ് ഈ ടീമിന്റെ ഹോംഗ്രൗണ്ട്.

## ഇപ്പോഴത്തെ ടീം
*ആമിർ അസീസ്
*ആബിദ് നബി
*അദിൽ ഋഷി
*ആദിത്യ പ്രതാപ് സിങ്
*അനൂപ് മങ്കോത്ര
*അർഷദ് ഭട്ട്
*ബൻദീപ് സിങ്
*ധ്രുവ് മഹാജൻ
*ഹർദീപ് സിങ്
*ഇയാൻ ദേവ് സിങ്
*മനിക് ഗുപ്ത
*മനീഷ് ദോഗ്ര
*മൊഹമ്മദ് മുധാസിർ
*ഒ. ഹാരൂൺ
*ഒവൈസ് ഷാ
*പർവേസ് റസോൾ
*സാംബയാൽ രാഹിൽ
*രാം ദയാൽ
*രോഹിത് ഭട്ട്
*സാഹിൽ ശർമ
*സമിയുള്ള ബേഗ്
*കജൂരിയ ശുബാം
*വസീം റാസ

## അവലംബം

*http://www.cricinfo.com/db/NATIONAL/IND/HISTORY/
*http://www.cricinfo.com/db/ARCHIVE/2005-06/IND_LOCAL/RANJI/SQUADS/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ഒഡീഷ ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ഒഡീഷ സംസ്ഥാനത്തെ പ്രതിനിധീകരിക്കുന്ന പ്രാദേശിക ടീമാണ് **ഒഡീഷ ക്രിക്കറ്റ് ടീം**. *ഒറീസ ക്രിക്കറ്റ് അസോസിയേഷന്റെ* മേൽനോട്ടത്തിലാണ് ഈ ടീം പ്രവർത്തിക്കുന്നത്. രഞ്ജി ട്രോഫിയിൽ എലൈറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. കട്ടക്കിൽ സ്ഥിതി ചെയ്യുന്ന ബരാബതി സ്റ്റേഡിയമാണ് ഈ ടീമിന്റെ പ്രധാന ഹോംഗ്രൗണ്ട്. മറ്റുചില ഗ്രൗണ്ടുകളിലും അവർ ഹോം മത്സരങ്ങൾ കളിക്കാറുണ്ട്.

## പ്രശസ്ത കളിക്കാർ
*സഞ്ജയ് റൗൾ
*റൺജിബ് ബിസ്വാൾ
*ബിപ്ലാബ് സാമന്ത്ര
*ബിഭൂദത്ത പാന്ത
*ദേബാശിഷ് മൊഹാൻടി
*ശിവ് സുന്ദർ ദാസ്
*നിരഞ്ജൻ ബഹ്റ
*ഹലാദര ദാസ്
*നടരാജ് ബഹ്റ
*ബസന്ത മൊഹാൻടി
*സഞ്ജീവ് ഹോത്ത

## അവലംബം
*http://www.cricinfo.com/db/NATIONAL/IND/HISTORY/
*http://www.cricinfo.com/db/ARCHIVE/2005-06/IND_LOCAL/RANJI/SQUADS/

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
പിയർ-റ്റു-പിയർ നെറ്റ്വർക്ക്

രണ്ടു കമ്പ്യൂട്ടറുകളെ പരസ്പരം ബന്ധിപ്പിക്കുന്നതിനെ പിയർ-റ്റു-പിയർ നെറ്റ്വർക്ക് എന്നു പറയുന്നു. ഇത്തരം കമ്പ്യൂട്ടർ ശൃംഖലയിലെ കമ്പുട്ടറുകൾ ഒരേ സമയം സേവനദാതാവായും(സെർവർ) ക്ലയന്റ് കംപ്യൂട്ടർ സേവന ഉപയോക്താവായും(ക്ലയന്റ്)പ്രവർത്തിക്കുന്നു. ഇതുവഴി ഫയലുകളും മറ്റു കമ്പ്യൂട്ടർ അനുബന്ധ ഉപകരണങ്ങളും പരസ്പരം പങ്കുവയ്ക്കാൻ സാധിക്കും. 

പ്രത്യേക തരത്തിലുള്ള സോഫ്റ്റ്‌വെയർ ഉപയോഗിച്ചാണ് ഈ രീതിയിൽ ബന്ധിപ്പിച്ചിരിക്കുന്ന കമ്പ്യൂട്ടറുകൾ തമ്മിലുള്ള ആശയവിനിമയം നടക്കുന്നത്. അപേക്ഷ അയക്കുന്ന കമ്പ്യൂട്ടർ സേവനഉപയോക്താവായും അപേക്ഷ സ്വീകരിക്കുന്ന കമ്പ്യൂട്ടർ സേവനദാതാവായും പ്രതികരിക്കുന്നു.

പി2പി സിസ്റ്റങ്ങൾ മുമ്പ് പല ആപ്ലിക്കേഷൻ ഡൊമെയ്‌നുകളിലും ഉപയോഗിച്ചിരുന്നുവെങ്കിലും, 1999-ൽ പുറത്തിറക്കിയ ഫയൽ ഷെയറിംഗ് സിസ്റ്റം നാപ്‌സ്റ്ററാണ്  ഈ ആർക്കിടെക്ചർ ജനപ്രിയമാക്കിയത്. മനുഷ്യ ഇടപെടൽ മൂലം പല മേഖലകളിലും ഈ ആശയം പുതിയ ഘടനകൾക്കും തത്ത്വചിന്തകൾക്കും പ്രചോദനം നൽകിയിട്ടുണ്ട്.
## ചരിത്രപരമായ വികസനം

പി2പി സിസ്റ്റങ്ങൾ മുമ്പ് പല ആപ്ലിക്കേഷൻ ഡൊമെയ്‌നുകളിലും ഉപയോഗിച്ചിരുന്നുവെങ്കിലും, മ്യൂസിക്-ഷെയറിംഗ് ആപ്ലിക്കേഷൻ നാപ്‌സ്റ്റർ (യഥാർത്ഥത്തിൽ 1999-ൽ പുറത്തിറക്കി) പോലുള്ള ഫയൽ ഷെയറിംഗ് സംവിധാനങ്ങളാണ് ഈ ആശയം ജനപ്രിയമാക്കിയത്. പിയർ-ടു-പിയർ മൂവ്മെന്റ് ദശലക്ഷക്കണക്കിന് ഇന്റർനെറ്റ് ഉപയോക്താക്കളെ "നേരിട്ട് ബന്ധിപ്പിക്കാനും ഗ്രൂപ്പുകൾ രൂപീകരിക്കാനും ഉപയോക്താക്കൾ സൃഷ്‌ടിച്ച സെർച്ച് എഞ്ചിനുകൾ, വെർച്വൽ സൂപ്പർ കമ്പ്യൂട്ടറുകൾ, ഫയൽസിസ്റ്റംസ് എന്നിവയായി സഹകരിക്കാനും" അനുവദിച്ചു. പിയർ-ടു-പിയർ കമ്പ്യൂട്ടിംഗിന്റെ അടിസ്ഥാന ആശയം ഇതായിരുന്നു. 
## അവലംബം
വർഗ്ഗം:കമ്പ്യൂട്ടർ ശൃംഖലകൾ
നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ്‌ ആൻഡ്‌ ഇൻഫോർമേഷൻ ടെക്നോളജി, കോഴിക്കോട്

കേന്ദ്ര വാർത്താവിനിമയ വിവരസങ്കേതിക മന്ത്രാലയത്തിന്റെ കീഴിലുള്ള NIELIT-യുടെ ഒരു കേന്ദ്രമാണ് കോഴിക്കോട് ചാത്തമംഗലത്തുള്ള **നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫോർമേഷൻ ടെക്നോളജി**. ഈ സ്ഥാപനത്തിന്റെ പഴയ പേര് DOEACC സെന്റർ എന്നാണ്. കാലിക്കറ്റിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ കാമ്പസിനടുത്തു പ്രവർത്തിക്കുന്ന ഈ സ്ഥാപനം സാങ്കേതിക വിദ്യാഭ്യാസത്തിനു പുറമേ നിരവധി ഗവേഷണങ്ങളും വിവരസങ്കേതിക വിദ്യ അടിസ്ഥാനമാക്കിയിട്ടുള്ള സേവനങ്ങളും നൽകുന്നുണ്ട്.

## കോഴ്സുകൾ

ഇവിടെ വിവര സാങ്കേതിക വിദ്യയിലെയും ഇലക്ട്രോണിക്സിലെയും ഏകദേശം എല്ലാ വിഭാഗങ്ങളിലെയും കൂടി അറുപതോളം കോഴ്സുകൾ നടത്തുന്നുണ്ട്. എംബെഡഡ് സിസ്റ്റെംസ്, വി. എൽ. എസ്. ഐ., പവർ ഇലക്ട്രോണിക്സ്, പ്രോസസ് കണ്ട്രോൾ ആൻഡ് ഇന്സ്റ്റ്രുമെന്റേഷൻ, CAD/CAM, ബയോഇൻഫോർമാറ്റിക്സ്, വിവരസാങ്കേതികവിദ്യ തുടങ്ങിയ വിഷയങ്ങളിൽ ഹ്രസ്വ/ദീർഘ കാല കോഴ്സുകൾ ഇവിടെ ലഭ്യമാണ്.

### ദീർഘകാല കോഴ്സുകൾ
കോഴിക്കോട് സർവകലാശാലയുടെ കീഴിൽ ഈ സ്ഥാപനത്തിൽ രണ്ട് ദീർഘകാല കോഴ്സുകൾ പഠിപ്പിക്കുന്നുണ്ട്. 
* എം ടെക്
:എംബെഡഡ്‌ സിസ്റെംസ്, ഇലക്ട്രോണിക്സ് ഡിസൈൻ എന്നീ വിഷയങ്ങളിൽ 
:ആകെ സീറ്റുകൾ: ഓരോന്നിനും 18 വീതം
* എം. സി. എ. 
:ആകെ സീറ്റുകൾ: 60 (30 + 30)

### ഹ്രസ്വകാല കോഴ്സുകൾ

* അഡ്വാൻസ്ഡ് കോഴ്സ് ഇൻ J2EE
* അഡ്വാൻസ്ഡ് കോഴ്സ് ഇൻ .Net 
* അഡ്വാൻസ്ഡ് ഡിപ്ലോമ ഇൻ ഇൻഫോർമേഷൻ സെക്യുരിറ്റി അഡ്മിനിസ്ട്രേഷൻ
* അഡ്വാൻസ്ഡ് ഡിപ്ലോമ ഇൻ സിസ്റ്റം അഡ്മിനിസ്ട്രേഷൻ

### ബിരുദാനന്തര ഡിപ്ലോമ കോഴ്സുകൾ

* പോസ്റ്റ് ഗ്രാജ്വേറ്റ് ഡിപ്ലോമ ഇൻ സോഫ്റ്റ്‌വേർ ടെക്നോളജി 
* പോസ്റ്റ് ഗ്രാജ്വേറ്റ് ഡിപ്ലോമ ഇൻ ഇൻഫോർമേഷൻ സിസ്റ്റം സെക്യുരിറ്റി
* പോസ്റ്റ് ഗ്രാജ്വേറ്റ് ഡിപ്ലോമ ഇൻ എംബഡഡ് സിസ്റ്റം ഡിസൈൻ
* പോസ്റ്റ് ഗ്രാജ്വേറ്റ് ഡിപ്ലോമ ഇൻ ഇൻഡസ്റ്റ്രിയൽ ഓട്ടോമേഷൻ സിസ്റ്റം ഡിസൈൻ
* പോസ്റ്റ് ഗ്രാജ്വേറ്റ് ഡിപ്ലോമ ഇൻ CAD/CAM
* പോസ്റ്റ് ഗ്രാജ്വേറ്റ് ഡിപ്ലോമ ഇൻ വി. എൽ. എസ്. ഐ. & എംബഡഡ് ഹാർഡ്വെയർ ഡിസൈൻ

## എങ്ങനെ എത്തിച്ചേരാം
നാഷണൽ ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആൻഡ് ഇൻഫോർമേഷൻ ടെക്നോളജി, കോഴിക്കോടുനിന്നും 20കി.മി. കോഴിക്കോട്-മുക്കം റോഡിലാണ് സ്ഥിതി ചെയ്യുന്നത്. സി.ഇ.ഡി.ടി. അല്ലെങ്കിൽ "പന്ത്രണ്ട്" എന്നാണ് ബസ്‌സ്റ്റോപ്പിന്റെ പേര്.

## പുറത്തേയ്ക്കുള്ള കണ്ണികൾ
*ഔദ്യോഗിക വെബ്സൈറ്റ് 

## അവലംബം


വർഗ്ഗം:കേരളത്തിലെ സാങ്കേതികസ്ഥാപനങ്ങൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കോഴിക്കോട് ജില്ലയിലെ കലാലയങ്ങൾ